tripathysagar/odia_wiki huggingface dataset:
କ୍ଲୋରାମ୍ବୁସିଲ  (ଇଂରାଜୀ ଭାଷାରେ , ବିକ୍ରୟ ନାମ ଲିଉକେରାନ) ଏକ କେମୋଥେରାପି ଔଷଧ   ଯାହା କ୍ରନିକ ଲିମ୍ଫୋସାଇଟିକ ଲିଉକେମିଆ  ( ବା ସିଏଲଏଲ), ହଜକିନସ ଲିମ୍ଫୋମା ଓ ନନ୍-ହଜକିନସ ଲିମ୍ପୋମା  ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ  । ସିଏଲଏଲ ରୋଗରେ ଏହା ପସନ୍ଦ‌ଯୋଗ୍ୟ ଔଷଧ । ଏହା ପାଟିରେ ଦିଆଯାଏ । କ୍ଲୋରାମ୍ବୁସିଲର ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ   ହୋଇପାରେ । ଅନ୍ୟାନ୍ୟ ପ୍ରତିକ୍ରିୟାରେ ଅଧିକ କର୍କଟ ରୋଗ ସଙ୍କଟ, ବନ୍ଧ୍ୟାତ୍ୱ   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥାରେ ଶିଶୁର ହାନୀ ହୁଏ । କ୍ଲୋରାମ୍ବୁସିଲ ଏକ ଆଲକିଲେଟିଙ୍ଗ ଏଜେଣ୍ଟ   ଶ୍ରେଣୀର ଏକ ଔଷଧ । ଏହା ଡିଏନଏ   ଓ ଆରଏନଏ   ପ୍ରସ୍ତୁତିକୁ ଅବରୋଧ କରି କାର୍ଯ୍ୟକ୍ଷମ ହୁଏ । କ୍ଲୋରାମ୍ବୁସିଲ ଯୁକ୍ତରାଷ୍ଟ୍ର ଆମେରିକାରେ ସନ ୧୯୫୭ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ପ୍ରାୟ ୧୧୧.୮୭ ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ମାସ ଡୋଜର କ୍ରୟ ମୂଲ୍ୟ ପ୍ରାୟ ୧୪୫.୮୪ ପାଉଣ୍ଡ । ଏହା ପ୍ରଥମେ ନାଇଟ୍ରୋଜେନ ମସ୍ଟାର୍ଡ଼ରୁ   ପ୍ରସ୍ତୁତ କରାଯାଇଥିଲା ।
ଡଃ ମୋନିକା ଦାସ ଗାର୍ଗୀ ମହାବିଦ୍ୟାଳୟରେ ଅର୍ଥନୀତି ବିଭାଗରେ ଜଣେ ସ‌ହାୟକ ଅଧ୍ଧକ୍ଷ ଓ ଭାରତର ଦିଲ୍ଲୀ ବିଶ୍ୱବିଦ୍ୟାଳୟରେ ପ୍ରଗତିଶୀଳ ଦେଶମାନଙ୍କର ଅନୁଧ୍ଧ୍ୟାନ କେନ୍ଦ୍ରରେ ସଦସ୍ୟ । ତାଙ୍କ ଗବେଷଣା ବିଭାଗ ହେଉଛି ସ୍ତ୍ରୈଣ ଅର୍ଥନୀତି ।ସେ ୱାଶିଂଟନ୍ ଡିସିରେ ଥିବା ଆନ୍ତର୍ଜାତୀୟ ସ୍ତ୍ରୈଣ ଆର୍ଥନୀତିକ ସଂଘର ସଦସ୍ୟ । ସେ ହର୍ ଷ୍ଟୋରୀ ସୋ ଫାର୍: ଟେଲ୍‌ସ୍ ଅଫ୍ ଦି ଗାର୍ଲ୍ ଚାଇଲ୍ଡ୍ ଇନ୍ ଇଣ୍ଡିଆର ଲେଖିକା,ଯାହା ଅଳ୍ପ ବୟସରେ ବିବାହ, ଦ୍ୱିବିବାହ, ବ‌ହୁ ବିବାହର ମାନବ ବିକାଶ ସୂଚକାଙ୍କ ଓ ଲିଙ୍ଗ ସମ୍ପର୍କୀୟ ଉନ୍ନତି ସୂଚକାଙ୍କ ଉପରେ ପକାଉଥିବା ପ୍ରଭାବ ସମ୍ପର୍କରେ ବର୍ଣ୍ଣନା କରେ । ସେ ପ୍ରଖ୍ୟାତ ଓଡ଼ିଆ ଲେଖକ ଫକୀର ମୋହନ ସେନାପତିଙ୍କର ଅଣ-ନାତୁଣୀ । ସେ ବର୍ତ୍ତମାନ ଆଇଡ଼ିଆ  ଆନ୍ତର୍ଜାତୀୟ ଗଣତନ୍ତ୍ର ଓ ବୈଦ୍ୟୁତିକ ସ‌ହାୟକ ଅନୁଷ୍ଠାନ  (  )ର ମୁଖ୍ୟ, ଯାହା ୟୁରୋପୀୟ ସଂଘ, ସ୍ୱିଡ଼େନ୍‌ର ଅନ୍ତଃ-ସରକାରୀ ଅନୁଷ୍ଠାନ  । ତାଙ୍କର ବିସ୍ତୃତ ଉପସ୍ଥାପନା ହେଉଛି: ଦି ଇୟୁ 'ସ୍ କଣ୍ଟ୍ରିବ୍ୟୁସନ୍ ଟୁ ୱିମେନ୍' ସ୍ ରାଇଟ୍‌ସ ଏନ୍ଡ୍ ୱିମାନ୍‌ 'ସ୍ ଇନ୍ ‌କ୍ଲୁଜନ୍: ଆସ୍‌ପେକ୍ଟ୍‌ସ୍ ଅଫ୍ ଡେମୋକ୍ରାସି ବିଲ୍ଡିଂ ଇନ୍ ସାଉଥ୍ ଏସିଆ, ୱିଥ୍ ସ୍ପେସିଆଲ୍ ରେଫରେନ୍‌ସ ଟୋ ଇଣ୍ଡିଆ । ସେ ଫକୀରମୋହନଙ୍କ ଉପରେ ଏକ ଚଳଚ୍ଚିତ୍ରର ପ୍ରଯୋଜନା ଓ ନିର୍ଦ୍ଦେଶନା ଦେଇଛନ୍ତି, ଯେ ଭାରତୀୟ ସାହିତ୍ୟକୁ ଆଗେଇ ନେଇଛନ୍ତି ଓ ସାମାଜିକ ବାସ୍ତବତା ଉପରେ ବ‌ହୁ କାଳ୍ପନିକ ଲେଖା ଲେଖିଛନ୍ତି । ଏହି ଚଲଚ୍ଚିତ୍ର ଅନ୍ୱେଷଣ, ପ୍ରସାରଭାରତୀଦ୍ୱାରା ପ୍ରସାରିତ ଓ ବର୍ତ୍ତମାନ ଦୂରଦର୍ଶନ ସଂଗ୍ରହାଳୟରେ ମିଳୁଅଛି । ସେ ମଧ୍ଧ୍ୟ ଭାରତୀୟ କଳା, ସଂସ୍କୃତି, ଓ ଐତିହ୍ୟ ଉପରେ ବିଭିନ୍ନ ପତ୍ରିକାରେ ବ‌ହୁତ ପ୍ରସଙ୍ଗ ଲେଖିଛନ୍ତି । ପ୍ରସିଦ୍ଧ ପୁସ୍ତକ ବ‌ହି ,  (2003). ହର୍ ଷ୍ଟୋରୀ ସୋ ଫାର୍: ଟେଲ୍‌ସ ଅଫ୍ ଦି ଗାର୍ଲ୍ ଚାଇଲ୍ଡ୍ ଇନ୍ ଇଣ୍ଡିଆ9780143030423. ,  (2014). ଦି ଅଦର୍ ୱିମ୍ୟାନ୍: ୧୬ ଟେଲ୍‌ସ ଅଫ୍ ଲଭ୍ ଏଣ୍ଡ୍ ଡିସେପ୍ସନ୍16 . : . 9789351160557. ଖବରକାଗଜ ,  (15 2009),  "ଦି ଇୟୁ 'ସ୍ କଣ୍ଟ୍ରିବ୍ୟୁସନ୍ ଟୁ ୱିମେନ୍ ‌ସ ରାଇଟ୍‌ସ ଏଣ୍ଡ୍ ୱିମେନ୍‌ସ ଇନ୍‌କ୍ଲୁଜନ୍: ଆସ୍‌ପେକ୍ଟ୍‌ସ ଅଫ୍ ଡେମୋକ୍ରାସି ବିଲ୍ଡିଂ ଇନ୍ ସାଉଥ୍ ଏସିଆ, ୱିଥ୍ ସ୍ପେସିଆଲ୍ ରେଫରେନ୍‌ସ ଟୁ ଇଣ୍ଡିଆ ", ଆର୍କାଇଭ୍ କପି, : , 3 2016, 23 2018 { }: :
କାସ ଅଧିତ୍ୟକା ଯାହାକୁ ସ୍ଥାନୀୟ ଲୋକେ  "କାସ ପଠାର"  ବୋଲି କହନ୍ତି, ତାହା ପଶ୍ଚିମ ଘାଟ  (ସହ୍ୟାଦ୍ରି) ପର୍ବତମାଳା ଅନ୍ତର୍ଗତ ୧୦୦ ହେକ୍ଟର ବିସ୍ତୃତ ଏକ ମାଳଭୂମି । ଏହା ମହାରାଷ୍ଟ୍ରର ସାତାରା ସହରଠାରୁ ପ୍ରାୟ ୨୨ କିଲୋମିଟର ଦୂରରେ ଅବସ୍ଥିତ। ନାମ କରଣ ଉପତ୍ୟକାର ନାମ କାସ ଗଛ  ରୁ ଆସିଅଛି। ଏହି ଗଛର ପତ୍ର ଗୁଡ଼ିକ ପରିପକ୍ୱ ହେଲେ ଲାଲ ବର୍ଣ୍ଣ ଧାରଣ କରିଥାନ୍ତି। ମାର୍ଚ ମାସରେ ମାତ୍ର ୧୫ ଦିନ ପାଇଁ ଏଇ ଗଛରେ ଧଳା ରଙ୍ଗର ଫୁଲ ଫୁଟିଥାଏ। ବିଶେଷତା ଅଧିତ୍ୟକାଟି ଅଗଷ୍ଟ ଓ ସେପ୍ଟେମ୍ବର ମାସରେ ବଣୁଆ ଫୁଲରେ ଭରିଯାଏ। ପ୍ରାୟ ୮୫୦ରୁ ଅଧିକ ଜାତିର ଫୁଲ, ଗୁଳ୍ମ ଓ ଲତା ଏଠାରେ ଦେଖିବାକୁ ମିଳେ। ଏଠାରେ ଫୁଟୁଥିବା ଫୁଲଗୁଡ଼ିକ ପ୍ରାୟ ୨ରୁ ୩ ସପ୍ତାହ ପାଇଁ ପୂର୍ଣ୍ଣ ବିକଶିତ ହୋଇ ଶୋଭା ପାଇଥାନ୍ତି, ଯଦିଓ ଏହା ମୌସୁମୀ ଓ ପାଣିପାଗର ସ୍ଥିତି ଉପରେ ନିର୍ଭର କରିଥାଏ। ଏବେ ଏହାକୁ ଜୈବବିବିଧତା ବିଶ୍ୱ ଐତିହ୍ୟ ସ୍ଥଳ  ଭାବରେ ମାନ୍ୟତା ୟୁନେସ୍କୋଙ୍କଠାରୁ     ମିଳିଛି। ଏହା ତଳକୁ ସର୍ପିଳ ରାସ୍ତା ଦେଇ ଗଲେ କାସ ତାଲାବ ନାମରେ ଏକ ମଧୁର ଜଳ ହ୍ରଦ ଅରଣ୍ୟ ପରିବେଷ୍ଟିତ ମନୋରମ ସ୍ଥାନରେ ରହିଛି। ଏହି ହ୍ରଦର ବାମ ପଟକୁ ସଜ୍ଜନ ଗଡ଼ ଦୁର୍ଗ ଓ ଡାହାଣକୁ କହ୍ନର ବନ୍ଧ ରହିଛି। ଏହା ବଣ ଭୋଜୀ କରିବାର ଏକ ଲୋକପ୍ରିୟ ସ୍ଥଳ।
ଚିତଳପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ ଏକ ଭାରତୀୟ ଉଚ୍ଚପ୍ରାଥମିକ ବିଦ୍ୟାଳୟ ଓ ଏହା ଓଡ଼ିଶାର ପୁରୀ ଜିଲ୍ଲାଅନ୍ତର୍ଗତ ଚିତଳପୁର ଗ୍ରାମରେ ଅବସ୍ଥିତ । ଓଡ଼ିଶା ସରକାରଙ୍କ ବିଦ୍ୟାଳୟ ଓ ଗଣଶିକ୍ଷା ବିଭାଗଦ୍ୱାରା ପରିଚାଳିତ ଏହି ବିଦ୍ୟାଳୟରେ ପ୍ରଥମରୁ ଅଷ୍ଟମ ଯାଏ ପଢ଼ାଯାଇଥାଏ । ଅବସ୍ଥିତି ଓ ସ୍ଥାପନା ଚିତଳପୁର ପ୍ରକଳ୍ପ ଉଚ୍ଚ ପ୍ରାଥମିକ ବିଦ୍ୟାଳୟ ୧୯୨୬ ମସିହାରେ ପୁରୀ ଜିଲ୍ଲା [ଡେଲାଙ୍ଗ ବ୍ଲକ]] ଅନ୍ତର୍ଗତ ଜେନାପୁର ଗ୍ରାମପଞ୍ଚାୟତରେ ଥିବା ଚିତଳପୁର ଗ୍ରାମରେ ପ୍ରତିଷ୍ଠିତ ହୋଇଥିଲା । ଭିତ୍ତିଭୂମି ଏହା ଏକ ସରକାରୀ ବିଦ୍ୟାଳୟ ଅଟେ । ଏଠାରେ ଓଡ଼ିଆ ମାଧ୍ୟମରେ ଶିକ୍ଷାଦାନ କରାଯାଏ । ବିଦ୍ୟାଳୟରେ ଶିକ୍ଷାଦାନ ନିମିତ୍ତ ୫ଟି ଶ୍ରେଣୀଗୃହ ସମେତ ଗୋଟିଏ କାର୍ଯ୍ୟାଳୟ , ମଧ୍ୟାହ୍ନଭୋଜନ ପ୍ରସ୍ତୁତି ନିମନ୍ତେ ଗୋଟିଏ ରୋଷଘର, ୩ଟି ଶୌଚାଳୟ, ଗୋଟିଏ ନଳକୂପ ଓ ପାଇପ୍ ପାଣି ଯୋଗାଣର ସୁବିଧା ରହିଅଛି । ବିଦ୍ୟାଳୟର ପାଚେରୀ ଛାତ୍ରଛାତ୍ରୀମାନଙ୍କ ସୁରକ୍ଷାବଳୟ ରୂପେ ଠିଆ ହୋଇଛି । ଭିନ୍ନକ୍ଷମ ଛାତ୍ରଛାତ୍ରୀଙ୍କ ଅସୁବିଧାକୁ ପ୍ରାଧାନ୍ୟ ଦିଆଯାଇ ବିଦ୍ୟାଳୟରେ ଆବଶ୍ୟକ ଭିତ୍ତିଭୂମି ଯଥା:ପାହାଚ ପରିବର୍ତ୍ତେ ସିଡ଼ି ଇତ୍ୟାଦିର ବ୍ୟବସ୍ଥା କରାଯାଇଛି । ବିଦ୍ୟାଳୟର ସବୁଜିମା ଭରା ବଗିଚା ସମସ୍ତ ଜନସାଧାରଣଙ୍କର ମୁଖ୍ୟ ଆକୃଷ୍ଟ ହୋଇପାରିଛି। ଛାତ୍ରଛାତ୍ରୀ, ଶିକ୍ଷକ-ଶିକ୍ଷୟିତ୍ରୀ ଓ ଅଭିଭାବକ ବିଦ୍ୟାଳୟରେ ପ୍ରଥମରୁ ଅଷ୍ଟମ ଶ୍ରେଣୀର ଅନେକ ଛାତ୍ରଛାତ୍ରୀ ଅଧ୍ୟୟନ କରୁଛନ୍ତି । ଶିଶୁ-କୈନ୍ଦ୍ରିକ ଶିକ୍ଷାଦାନ, ଛାତ୍ରଛାତ୍ରୀମାନଙ୍କ ସର୍ବାଙ୍ଗୀନ ବିକାଶ ଓ ଆଧୁନିକ ଶିକ୍ଷାଦାନ ଶୈଳୀକୁ ଆପଣାଇ ଶିକ୍ଷକ ଓ ଶିକ୍ଷୟିତ୍ରୀମାନେ ଶିକ୍ଷାଦାନ କରୁଛନ୍ତି । ଉଭୟ ଛାତ୍ରଛାତ୍ରୀ, ଶିକ୍ଷକ-ଶିକ୍ଷୟିତ୍ରୀ ଓ ଅଭିଭାବକଙ୍କ ସାମୂହିକ ପରାମର୍ଶ ଅନୁସାରେ ଏବଂ ଓଡ଼ିଶା ସରକାରଙ୍କଦ୍ୱାରା ବିଦ୍ୟାଳୟ ପରିଚାଳିତ ଓ ବିକଶିତ ହୋଇପାରିଛି।
ମୋଡାସା ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ସବର୍ କନ୍ଥ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୋଡାସା ୨୩.୪୬୨୫ ଉତ୍ତର ଅକ୍ଷାଂଶ ଓ ୭୩.୨୯୮୬ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋଡାସା ସହରର ମୋଟ ଜନସଂଖ୍ୟା ୫୪୦୫୬ ଅଟେ । ସେଥି ମଧ୍ୟରୁ ୫୧.୪୫% ଜଣ ପରୁଷ ହୋଇଥିବା ବେଳେ ୪୮.୫୫% ଜଣ ନାରୀ ଅଟନ୍ତି । ମୋଡାସାର ସାକ୍ଷରତା ହାର ୭୪.୩୩% ଅଟେ । ଏହା ଜାତୀୟ ହାରଠାରୁ -୯.୪୯% ପ୍ରତିଶତ କମ ଅଟେ । ସେଥିରୁ ୪୧.୭୮% ପ୍ରତିଶତ ପୁରୁଷ ଓ ୩୨.୫୫% ନାରୀ ଅଟନ୍ତି । ୧୨.୭୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ମୋଡାସାର ସରକାରୀ ଭାଷା ଅଟେ ।
ସୁହାଗ ସିନ୍ଦୂର ୧୯୯୬ ମସିହାରେ ମୁ୍କ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ହର ପଟ୍ଟନାୟକ ।
ରୋଗରେ ହୃତ୍‌ପିଣ୍ଡସ୍ପନ୍ଦନର   ରିପୋଲାରାଇଜେସନ   ହୋଇପାରେନି । ଫଳରେ କାର୍ଡ଼ିଆକ ଆରିଦମିଆ ସଙ୍କଟ ଜାତ ହୋଇ ପାଲପିଟେସନ ବା ଦୃତ ହୃତ୍‌ସ୍ପନ୍ଦନ, ମୂର୍ଚ୍ଛା  , ପାଣିରେ ବୁଡ଼ିଯିବା ଓ ହୃଦ୍‌ପାତ   ହୋଇପାରେ । ଅଧିକ ବ୍ୟାୟାମ ବା ମାନସିକ ଚାପ ପଡ଼ିଲେ ଏହି ଘଟଣା ସୃଷ୍ଟି ହୁଏ । ଶ୍ରବଣହାନୀ   ଭଳି ଲକ୍ଷଣମାନ ମଧ୍ୟ ଦେଖାଯାଏ । ଜନ୍ମରୁ ବା ଜୀବନର ଅନ୍ୟ ସମୟରେ ଲଙ୍ଗ କ୍ୟୁଟି ସିଣ୍ଡ୍ରୋମ ରୋଗ ହୋଇପାରେ । ଜେନେଟିକ ବେମାରୀର   ଏକ ଅଂଶ ରୂପେ ଅନୁବଂଶୀକ   ରୋଗ ହୋଇପାରେ । କେତେକ ଔଷଧ, ସ୍ୱଳ୍ପ ରକ୍ତ ପୋଟାସିଅମ, ସ୍ୱଳ୍ପ ରକ୍ତ କ୍ୟାଲସିଅମ ଯୋଗୁ ଜୀବନର ଅନ୍ୟ ସମୟରେ ଆରମ୍ଭ ହୋଇପାରେ । ଆଣ୍ଟିଆରିଦମିଦ  , ଆଣ୍ଟିବାୟୋଟିକ  , ଓ ଆଣ୍ଟିସାଇକୋଟିକ   ଔଷଧ ବ୍ୟବ‌ହାର ଯୋଗୁ ମଧ୍ୟ ଏହା ଆରମ୍ଭ ହୋଇପାରେ । ଲକ୍ଷଣ ସ‌ହିତ ଇଲେକ୍ଟ୍ରୋକାର୍ଡ଼ିଓଗ୍ରାମ    (ଇକେଜି) ଚିତ୍ର  ( >୪୪୦ରୁ ୫୦୦ ମି:ସେ:) ଦେଖି ରୋଗ ନିର୍ଣ୍ଣୟ କରାଯାଏ  । ଯୋରଦାର ବ୍ୟାୟାମ, ଖାଦ୍ୟରେ ଯଥେଷ୍ଟ ପୋଟାସିଅମ  , ବିଟା ବ୍ଲକରସ  , ଇମ୍ପ୍ଲାଣ୍ଟେବ୍ଲ କାର୍ଡ଼ିଆକ ଡିଫିବ୍ରିଲେଟର   ସାହାଯ୍ୟରେ ଚିକିତ୍ସା କରାଯାଏ । ଅଣଚିକିତ୍ସିତ ଓ ହୃଦ୍‌ପାତ ହୋଇଥିବା ରୋଗୀର ୧୫ ବର୍ଷ ମଧ୍ୟରେ ୫୦% ମୃତ୍ୟୁ ସଙ୍କତ ରହେ । ଉପ‌ଯୁକ୍ତ ଚିକିତ୍ସା ପାଇଲେ ୨୦ ବର୍ଷ ମଧ୍ୟରେ ୧% ମୃତ୍ୟୁ ସମ୍ଭାବନା ରହେ । ପ୍ରାୟ ୭,୦୦୦ ଲୋକରେ ଜଣକୁ ଲଙ୍ଗ କ୍ୟୁଟି ସିଣ୍ଡ୍ରୋମ ରୋଗ ହେଉଥିବା ଲକ୍ଷ କରାଯାଇଛି । ପୁରୁଷଙ୍କ ଅପେକ୍ଷା ମହିଳାଙ୍କର ଏହି ରୋଗ ଅଧିକ ହୁଏ । ଚାଳିଶ ବର୍ଷ ବୟସ ପୂର୍ବରୁ ଅଧିକାଂଶ ଲୋକଙ୍କର ଏ ରୋଗ ହୁଏ । ବ୍ରୁଗାଡା ସିଣ୍ଡ୍ରୋମ, ଆରିଦମୋଜେନିକ ରାଇଟ ଭେଣ୍ଟ୍ରିକୁଲାର ଡିସପ୍ଲାସିଆ   ସ‌ହିତ ଏହି ରୋଗ ମୃତ୍ୟୁର ସାଧାରଣ କାରଣ ଭାବରେ ନିର୍ଣ୍ଣୟ କରାଯାଇଛି । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ପ୍ରତି ବର୍ଷ ପ୍ରାୟ ୩,୫୦୦ ଲୋକ ମୃତ୍ୟୁ ବରଣ କରନ୍ତି । ସନ ୧୯୫୭ରେ ପ୍ରଥମେ ଏହି ରୋଗର ସ୍ପଷ୍ଟ ବର୍ଣ୍ଣନା କରାଯାଇଥିଲା ।
ଗୋୱାଳିଆ ଟେଙ୍କ ମଇଦାନ  (ବର୍ତ୍ତମାନ ଅଗଷ୍ଟ କ୍ରାନ୍ତି ମଇଦାନ ନାମରେ ପରିଚିତ ) ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ସହର ଏକ ପାର୍କ  । ଏଠାରେ ମହାତ୍ମା ଗାନ୍ଧୀ ସ୍ୱାଧୀନତା ସଂଗ୍ରାମ ସମୟରେ  " ଭାରତ ଛାଡ଼ "  ଡାକରା 8 ଅଗଷ୍ଟ , 1942ରେ ଏକ ବିଶାଳ ସଭାରେ ଦେଇଥିଲେ । ବ୍ରିଟିଶ ଶାସକଙ୍କୁ ତୁରନ୍ତ ଭାରତ ଛାଡ଼ି ଯିବାକୁ ନହେଲେ ଗନବିପ୍ଳବ ଆରମ୍ଭ କରିବାକୁ ଡାକରା ଦେଇଥିଲେ । ସେ ଏଠାରେ : " " ର ନାରା ଦେଇଥିଲେ । ସେହି ଡାକରା ଭ୍ୟାରତୀୟ ଜନତାଙ୍କୁ ଶାନ୍ତିପୂର୍ଣ ଭାବେ ଆଇନଅମାନ୍ୟ ଆନ୍ଦୋଳନ କରିବାକୁ ଉତଶାହିତ କରିଥିଲା । ଅବସ୍ଥିତି ଏହି ପାର୍କର ନିକଟତମ ରେଳ ଷ୍ଟେସନ ଗ୍ରନ୍ଥ ରୋଡଠାରେ ଅବସ୍ଥିତ ।ଏଥିରେ ପଶ୍ଚିମ ରେଳବାଇ ତରଫରୁ ସହରତଳି ଟ୍ରେନ ଚଳାଚଳ କରିଥାଏ । ବ୍ୟୁପତ୍ତି ଏହିଠାରେ ଅବସ୍ଥିତ ଟେଙ୍କ ବା ପୁଷ୍କରିଣୀ ପ୍ରଥମେ ଗାଈଗୋରୁଙ୍କୁ ଗାଧେଇବା ପାଇଁ ବ୍ୟବହାର ହଉଥିଲା। ଏଥିପାଇଁ ମାରାଠି ଶବ୍ଦ ଓ  (ଗାଈର ମାଲିକ ) ବ୍ୟବହାର ହଉଥିଲା  ।ଗାଈ ମାଲିକମାନେ ଗାଈକୁ ଆଣି ଏହି ଟେଙ୍କରେ ଗାଧଉ ଥିଲେ । ବର୍ତ୍ତମାନ ସେହି ଟେଙ୍କ ଉପରେ ମଇଦାନ ନିର୍ମିତ ହୋଇଛି । ମଇଦାନ ଟେକ ବର୍ତ୍ତମାନ ମଧ୍ୟ ଟେଙ୍କ ରହିଛି । ଏହି ମଇଦାନ ଏକ ଟ୍ରାମ ଟର୍ମିନସ ମଧ୍ୟ । ଏଠାରେ ସ୍ଥାନୀୟ ବାସିନ୍ଦାମାନେ କ୍ରିକେଟ ଆଦି ଖେଳ ଖେଳି ଥାଆନ୍ତି ।ବର୍ଷା ଋତୁରେ ଏଠାରେ ଫୁଟବଲ ଓ ଭଲିବଲ ଖେଳ ହୁଏ । ପଡ଼ିଆଟି 5 ଭାଗରେ ବିଭକ୍ତା କରା ଯାଇଛି । ଏଠି ମଧ୍ୟରୁ ଗୋଟିଏକୁ ଖେଳ ପଡ଼ିଆ ଭାବେ ବ୍ୟବହାର କରାଯାଏ । ଗୋଟିଏ ଶିଶୁମାନଙ୍କ ଖେଳପଡ଼ିଆ ଭାବେ ଥିବା ବେଳେ ଔ ଏକ ଅଂଶରେ ଉଦ୍ୟାନ ରହିଛି । ନିକଟସ୍ଥ ଫେଲୋଶିପ ସ୍କୁଲ ଏକ ଅଂଶ ବ୍ୟବହାର କରେ । ଶେଷ ଅଂଶରେ ସ୍ମାରକୀ ସମୂହ ରହିଛି । ଏଠାରେ ଧଳା ମାର୍ବଳର ଏକ ଟାୱାର ରହିଛି । ପଡ଼ିଆ ମଧ୍ୟ ଦେଇ କେନ୍ଦ୍ରୀୟ ରାସ୍ତା ଯାଇ ଅଗଷ୍ଟ କ୍ରାନ୍ତି ରାସ୍ତା ଓ ହୁଗେସ ରୋଡକୁ ସଂଯୋଗ କରିଥାଏ ।
ଟୋଲମେଟିନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଟୋଲେକ୍ଟିନ୍ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଓଷ୍ଟିଓଆର୍ଥ୍ରାଇଟିସ୍ ଏବଂ ରିଉମାଟଏଡ ଆର୍ଥ୍ରାଇଟିସ ପରି ରୋଗରେ ହେଉଥିବା ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ଔଷଧର ଉପକାର ସାଧାରଣତଃ ଏକ ସପ୍ତାହ ମଧ୍ୟରେ ଦେଖାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ତରଳ ଝାଡ଼ା, ଫୁଲା, ମୁଣ୍ଡ ବୁଲାଇବା ଏବଂ ରକ୍ତଚାପ ବୃଦ୍ଧି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ଯକୃତ ସମସ୍ୟା, ହୃଦ ରୋଗ, ଷ୍ଟିଭେନ୍ସ-ଜନସନ ସିଣ୍ଡ୍ରୋମ ଏବଂ ଆନାଫାଇଲକ୍‌ସିସ ଅନ୍ତର୍ଭୁକ୍ତ ହୋଇପାରେ । ଗର୍ଭଧାରଣର ଶେଷ ଭାଗରେ ବ୍ୟବହାର କଲେ ଶିଶୁକୁ କ୍ଷତି ପହଞ୍ଚାଇପାରେ, ସ୍ତନ୍ୟପାନ କରାଇବା ବେଳେ ଏହା ସୁରକ୍ଷିତ । ଏହା ଏକ ନନଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଏବଂ ଉଭୟ ସିଓଏକ୍ସ-୧ ଓ ସିଓଏକ୍ସ-୨କୁ  ( -1 ଏବଂ -2) ପ୍ରତିରୋଧ କରିଥାଏ  । ୧୯୭୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟୋଲମେଟିନ୍ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ୬୦ ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୯୬ ଡଲାର ଥିଲା । ଯୁକ୍ତରାଜ୍ୟରେ ଏହା ଉପଲବ୍ଧ ନୁହେଁ ।
ଧୋକୁଟା, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଏଟୋନୋଜେଷ୍ଟ୍ରେଲ ଜନ୍ମ ନିୟନ୍ତ୍ରଣ ପ୍ରତିରୋପଣ  (ଏକ ବ୍ରାଣ୍ଡ ନାମ ନେକ୍ସପ୍ଲାନନ) ଏକ ଉପକରଣ ଯାହା ଏଟୋନୋଜେଷ୍ଟ୍ରେଲ ପ୍ରଲିପ୍ତ ଏକ ରଡ ସାହାଯ୍ୟରେ ଜନ୍ମ ନିରୋଧ ପାଇଁ ବ୍ୟବହୃତ ହୁଏ  ସମସ୍ତ ପ୍ରଭାବଶାଳୀ ଉପାୟମାନଙ୍କ ମଧ୍ୟରୁ ଏହା ଅନ୍ୟତମ ଓ ଏହାର ଏକ ବର୍ଷର ବିଫଳତା ହାର ପ୍ରାୟ ୦.୦୫% ମାତ୍ର  ଏହା ଅତି କମରେ ତିନି କିମ୍ବା ଚାରି ବର୍ଷ ପର୍ଯ୍ୟନ୍ତ କାମ କରେ ଓ କେତେକ ଡାଟା ଅନୁସାରେ ପାଞ୍ଚ ବର୍ଷ ପାଇଁ ଫଳପ୍ରଦ ହେବା ଦେଖାଉଅଛି  ଏହି ଯନ୍ତ୍ର ଚର୍ମ ତଳେ ରଖାଯାଏ  ଏହାର ଅପସାରଣ ପରେ ଉର୍ବରତା ଶୀଘ୍ର ଫେରିଆସେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ରକ୍ତସ୍ରାବ ସହିତ ଋତୁସ୍ରାବ ପରିବର୍ତ୍ତନ ହୋଇପାରେ, ପ୍ରାୟ ଏକ ତୃତୀୟାଂଶ ମହିଳା ମାସିକ ଋତୁସ୍ରାବ ଆଦୌ ହେଉ ନଥିବା ରିପୋର୍ଟ କରନ୍ତି । ଯକୃତ ରୋଗୀଙ୍କୁ ଏହା ଦିଆଯାଏ ନାହିଁ। ଇଟୋନୋଜେଷ୍ଟ୍ରେଲ ପ୍ରତିରୋପଣ ହେଉଛି ଏକ ପ୍ରକାର ଦୀର୍ଘ-କାର୍ଯ୍ୟକ୍ଷମ ଜନ୍ମ ନିରୋଧକ ଯାହା ପରିବର୍ତ୍ତନ କରାଯାଇପାରେ । ଏହା ଡିମ୍ବକ୍ଷରଣ ବନ୍ଦ କରେ, ସର୍ଭିକ୍ସରେ ଥିବା ମ୍ୟୁକସ ମୋଟା କରିଦିଏ ଓ ଜରାୟୁର ଅନ୍ତସ୍ତରକୁ ପରିବର୍ତ୍ତନ କରି କାର୍ଯ୍ୟକ୍ଷମ ହୁଏ  ରେ ଇଣ୍ଡୋନେସିଆରେ ୧୯୯୮ ମସିହାରେ ଏବଂ ଆମେରିକାରେ ୨୦୦୬ ମସିହାରେ ଡାକ୍ତରୀ ବ୍ୟବହାର ପାଇଁ ଏଟୋନୋଜେଷ୍ଟ୍ରେଲ ପ୍ରତିରୋପଣ ଅନୁମୋଦନ କରାଯାଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହା ନାମ ଲିପିବଦ୍ଧ ଅଛି । ଏହା ଏକ ଜେନେରିକ ଔଷଧ ଯାହା ବିନା ପ୍ରେସକ୍ରିପସନରେ ମିଳେ  ବିକାଶଶୀଳ ଦେଶରେ ଏହାର ହୋଲସେଲ ମୂଲ୍ୟ ପ୍ରାୟ ୮.୯୩ରୁ ୧୩.୨୯ ଡଲାର ଅଟେ  ଯୁକ୍ତରାଜ୍ୟରେ ଏହି ଉପକରଣର ଏନଏଚଏସ ମୂଲ୍ୟ ପ୍ରାୟ ୮୩.୪୩ ପାଉଣ୍ଡ ଅଟେ  ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୬୨୫.୦୦ ଆମେରିକୀୟ ଡଲାର  ନବେରୁ ଅଧିକ ଦେଶରେ ଏଟୋନୋଜେଷ୍ଟ୍ରେଲ ପ୍ରତିରୋପଣ ଅନୁମୋଦିତ ହୋଇଛି ଏବଂ ୨୦୧୦ ମସିହା ସୁଦ୍ଧା ବିଶ୍ୱର ପ୍ରାୟ ତିନି ନିୟୁତ ମହିଳା ଏହାକୁ ବ୍ୟବହାର କରୁଛନ୍ତି।
ଶଙ୍କରାଚାର୍ଯ୍ୟ  ସଂସ୍କୃତ:         , : ,  "ଶଙ୍କର-ଆଚାର୍ଯ୍ୟ"  ହେଉଛି ଏକ ଧାର୍ମିକ ପଦବୀ ଯେଉଁଥିରେ ସନାତନ ଧର୍ମର ରକ୍ଷା ନିମନ୍ତେ ଆଦିଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠିତ ଚାରି ମଠର ମଠାଧୀଶମାନେ ଜଣାଯାଆନ୍ତି । ଅଦୈତ ବେଦାନ୍ତର ସଂସ୍ଥାପକ ଆଦି ଶଙ୍କରାଙ୍କଠାରୁ ଏହି ପଦବୀଟି ଆସିଛି । ପରମ୍ପରାର ପ୍ରତିଷ୍ଠା ଆଦି ଶଙ୍କରାଚାର୍ଯ୍ୟ ସନାତନ ଧର୍ମର ରକ୍ଷା ନିମନ୍ତେ ଭାରତର ଚାରି ଦିଗରେ ଚାରୋଟି ମଠ ସ୍ଥାପନ କରିଥିଲେ ଏବଂ ଏହି ମଠର ମଠାଧୀଶଙ୍କୁ ଶଙ୍କରାଚାର୍ଯ୍ୟ ଉପାଧିରେ ଭୂଷିତ କରିବା ସହିତ ମଠର ଦାୟିତ୍ୱ ଦେଇଥିଲେ । ମଠ ପ୍ରତିଷ୍ଠା ପରେ ତାଙ୍କର ଚାରି ପ୍ରମୁଖ ଶିଷ୍ୟଙ୍କୁ ସେ ଶଙ୍କରାଚାର୍ଯ୍ୟ ଭାବରେ ପ୍ରତିଷ୍ଠିତ କରିଥିଲେ । ଶଙ୍କରାଚାର୍ଯ୍ୟ ପଦବୀରେ ଥିବା ସନ୍ଥଙ୍କର ମୁଖ୍ୟ କାମ ଥିଲା ଅଦୈତ ବେଦାନ୍ତର ପ୍ରଚାର କରିବ ଏବଂ ସନାତନ ଧର୍ମର ରକ୍ଷା ନିମନ୍ତେ ଆବଶ୍ୟକୀୟ ପନ୍ଥାମାନ ଗ୍ରହଣ କରିଥିବା । ଦକ୍ଷିଣ ଭାରତର ଅନ୍ୟ ଏକ ମଠ କାଞ୍ଚି କାମକୋଟି ପୀଠର ଇତିହାସ ଆଦି ଶଙ୍କରାଚାର୍ଯ୍ୟଙ୍କ ସହିତ ଜଡ଼ିଥିଲେ ଥିଲେ ମଧ୍ୟ ଏହାର ମୁଖ୍ୟକୁ  "ଶଙ୍କରାଚାର୍ଯ୍ୟ"  ପରିବର୍ତ୍ତେ  "ଆଚାର୍ଯ୍ୟ"  କିମ୍ବା  "ଜଗଦଗୁରୁ"  କୁହାଯାଏ । ନିମ୍ନରେ ଥିବା ସାରଣୀରେ ଆଦି ଶଙ୍କରାଚାର୍ଯ୍ୟଙ୍କଦ୍ୱାରା ପ୍ରତିଷ୍ଠିତ ଚାରୋଟି ମଠର ପ୍ରଥମ ଶଙ୍କରାଚାର୍ଯ୍ୟଙ୍କ ବିଷୟରେ ଉଲ୍ଲେଖ କରାଯାଇଛି । ବ୍ୟୁତ୍ପତ୍ତି ଶଙ୍କରାଚାର୍ଯ୍ୟ ଶବ୍ଦ ଶଙ୍କର ଏବଂ ଆଚାର୍ଯ୍ୟ ନାମକ ଦୁଇଟି ଶବ୍ଦକୁ ନେଇ ଗଠିତ । ଆଚାର୍ଯ୍ୟ ଏକ ସଂସ୍କୃତ ଶବ୍ଦ, ଯାହାର ଅର୍ଥ ହେଉଛି ଗୁରୁ ବା ଶିକ୍ଷକ, ତେଣୁ ଶଙ୍କରାଚାର୍ଯ୍ୟର ଅର୍ଥ ହେଉଛି ଶଙ୍କରଙ୍କ ମାର୍ଗରେ ପରିଚାଳିତ କରୁଥିବା ।
ପେରିଟନସିଲାର ଆବସେସ ବା ପିଟିଏ ଅନ୍ୟ ନାମ କୁଇନସି  (ଇଂରାଜୀ ଭାଷାରେ / ),   ଏକ ରୋଗ ଯେଉଁଥିରେ ଟନସିଲ   ପଛପଟେ ସଂକ୍ରମଣ   ଯୋଗୁ ପୂଜ   ଜମିଯାଏ । ଜ୍ୱର, ତଣ୍ଟି ଯନ୍ତ୍ରଣା, ପାଟି ଖୋଲିବା ସମସ୍ୟା  , ସ୍ୱର ପରିବର୍ତ୍ତନ ଆଦି ଲକ୍ଷଣମାନ ଦେଖାଯାଆନ୍ତି । ସାଧାରଣତଃ ଗୋଟିଏ ପାଖରେ ଅତ୍ୟଧିକ ଯନ୍ତ୍ରଣା ହୁଏ । ରୋଗ ଅଧିକ ଜଟିଳ ହେଲେ ଶ୍ୱାନଳୀ ଅବରୋଧ ବା ଆସ୍ପିରେସନ ନିମୋନାଇଟିସ   ରୋଗ ହୋଇପାରେ । ଅନେକ ପ୍ରକାର ଜୀବାଣୁ   ସଂକ୍ରମଣ ଯୋଗୁ ରହି ରୋଗ ହୁଏ । ଅଧିକାଂଶ ସମୟରେ ଏହା ସ୍ଟ୍ରେପ୍ଟୋକୋକାଲ ଫାରିଞ୍ଜାଇଟିସ ପରେ ହୁଏ । : . ଟନସିଲେକ୍ଟୋମି   ଅପରେଶନ ପରେ ଏହି ରୋଗ ହେବା ଦେଖାଯାଏନାହିଁ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଇପାରେ । ମେଡିକାଲ ଇମେଜିଙ୍ଗ   କରି ଜଟିଳ ସମସ୍ୟାର ଅନୁପସ୍ଥିତି ଚିହ୍ନଟ କରାଯାଇପାରେ । ପୂଜ ବ‌ହିଷ୍କାର, ଆଣ୍ଟିବାୟୋଟିକ  , ଯଥେଷ୍ଟ ତରଳ ପଦାର୍ଥ, ଯନ୍ତ୍ରଣା ନିବାରକ   ଔଷଧ ଦେଇ ଚିକିତ୍ସା କରାଯାଏ । କର୍ଟିକୋସ୍ଟିରଏଡ   ସାହାଯ୍ୟକାରୀ ହୋଇପାରେ । ଡାକ୍ତରଖାନାରେ ଆଡମିଶନ କରିବା ଆବଶ୍ୟକ ହୁଏନାହିଁ । ଯୁକ୍ତରାଷ୍ଟ୍ର ଆମେରିକାରେ ବର୍ଷକୁ ପ୍ରାୟ ପ୍ରତି ୧୦,୦୦୦ ଲୋକରେ ୩ ଜଣକୁ ଏହି ରୋଗ ହୁଏ । ନବ ଯୁବକମାନଙ୍କୁ ଏହି ରୋଗ ଅଧିକ ହୁଏ ।
ଧନେଶ୍ୱର ମାଝି  (ଜନ୍ମ: ୫ ଜୁଲାଇ ୧୯୪୧) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୧୯୭୧, ୧୯୭୪, ୨୦୦୦, ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କେସିଙ୍ଗା ଓ ନର୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୬ଷ୍ଠ, ୧୨ଶ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୮ ମସିହାରେ ସେ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଧନେଶ୍ୱର ମାଝି ୧୯୪୧ ମସିହାର ଜୁଲାଇ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅମର ମାଝି ଓ ପତ୍ନୀଙ୍କ ନାମ ତିଳୋତ୍ତମା ମାଝି । ରାଜନୈତିକ ଜୀବନ ଧନେଶ୍ୱର ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ସ୍ୱତନ୍ତ୍ର ପାର୍ଟି ଓ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ୧୯୭୮ ମସିହାରେ ସେ ଜନତା ପାର୍ଟିର ପ୍ରାର୍ଥୀ ଭାବରେ ଭାରତୀୟ ସଂସଦର ଉପର ସଦନ ରାଜ୍ୟ ସଭାକୁ ନିର୍ବାଚିତ ହୋଇଥିଲେ ଏବଂ ୧୯୮୪ ମସିହାଯାଏଁ ରାଜ୍ୟ ସଭାର ସାଂସଦ ଭାବରେ ସେ କାର୍ଯ୍ୟ କରିଥିଲେ ।
ରମାଦେବୀ ମହିଳା ବିଶ୍ୱବିଦ୍ୟାଳୟ  (ପୁର୍ବରୁ ରମାଦେବୀ ମହିଳା ମହାବିଦ୍ୟାଳୟ) ଭୁବନେଶ୍ୱର ସହରରେ ଅବସ୍ଥିତ ପୁର୍ବ ଭାରତର ପ୍ରଥମ ମହିଳା ବିଶ୍ୱବିଦ୍ୟାଳୟ  । ଅବସ୍ଥିତି ଏହି ବିଶ୍ୱବିଦ୍ୟାଳୟ ଭୁବନେଶ୍ୱର ସହରର ରୂପାଲି ଛକ ନିକଟସ୍ଥ ଭୋଇନଗରଠାରେ ଅବସ୍ଥିତ । ସେହି ଅଞ୍ଚଳ ଏବେ ବିଦ୍ୟାବିହାର ନାମରେ ପରିଚିତ । ସୁବିଧା ସୂଯୋଗ ବର୍ତ୍ତମାନ ଏହି ବିଶ୍ୱବିଦ୍ୟାଳୟର ସ୍ନାତକ ସ୍ତରରେ ୨୩ଟି, ସ୍ନାତକୋତ୍ତର ସ୍ତରରେ ୧୪ଟି ଓ ପିଏଚଡ଼ି ସ୍ତରରେ ୧୦ଟି ବିଭାଗ ରହିଛି । ଅନୁଷ୍ଠାନର ପାଠାଗାରରେ ୫୦୦୦୦ରୁ ଅଧିକ ପୁସ୍ତକ ରହିଛି । ୨୦୨୧ ଡିସେମ୍ବର ୩ ତାରିଖ ବେଳକୁ ଏଠାରେ ସ୍ନାତକ ଶ୍ରେଣୀରେ ୨୯୮୨, ସ୍ନାତକୋତ୍ତର ଶ୍ରେଣୀରେ ୩୬୪ ଜଣ ଛାତ୍ରୀ ଅଧ୍ୟୟନ କରୁଥିଲେ । ଛାତ୍ରୀମାନଙ୍କ ପାଇଁ ଏଠାରେ କ୍ରୀଡ଼ା, ଯୋଗ, ଏନସିସି, ଫଟୋ କ୍ଲବ, ଲାଙ୍ଗୁଏଜ କ୍ଲବ, ସେଣ୍ଟର ଅଫ ଏକ୍ସଲେନ୍ସ ଆଦିର ସୁବିଧା ରହିଛି । ବିଭିନ୍ନ ସମୟରେ ଏଠାରେ ଜାତୀୟ ଓ ଆନ୍ତର୍ଜାତୀୟ କ୍ରୀଡ଼ା ପ୍ରତିଯୋଗିତା, ସାହିତ୍ୟ ଆସର ଆଦିର ଆୟୋଜାନ କରାଯାଇଥାଏ । ଇତିହାସ ଏହି ଅନୁଷ୍ଠାନ ୧୯୬୪ ମସିହାରେ ଭୁବନେଶ୍ୱରର ୟୁନିଟ ୩ସ୍ଥିତ ଲେବର ଅଫିସର ଏକ ଛୋଟ କୋଠରୀରେ ଆରମ୍ଭ ହୋଇଥିଲା । ପ୍ରତିଷ୍ଠା ସମୟରେ ଏହାର ନାମ ଥିଲା ସରକାରୀ ମହିଳା ମହାବିଦ୍ୟାଳୟ ଓ ୪୨ ଜଣ ଛାତ୍ରୀଙ୍କୁ ନେଇ ଏହା ଆରମ୍ଭ କରାଯାଇଥିଲା । ୧୯୬୯ ମସିହା ଜାନୁଆରୀ ୧ ତାରିଖରେ ଏହା ନିଜସ୍ୱ କାମ୍ପସ, ରୂପାଲି ଛକ ନିକଟସ୍ଥ ଭୋଇନଗରକୁ ସ୍ଥାନାନ୍ତରିତ ହୋଇଥିଲା । ସେହିବର୍ଷ ଫେବୃଆରୀ ୮ ତାରିଖରେ ଏହି ମହାବିଦ୍ୟାଳୟକୁ ରମାଦେବୀ ଚୌଧୁରୀଙ୍କ ନାମରେ ରମାଦେବୀ ମହିଳା ବିଶ୍ୱବିଦ୍ୟାଳୟ ନାମରେ ନାମିତ କରାଯାଇଥିଲା । ସେ ସମୟରେ ଏହି ବିଶ୍ୱବିଦ୍ୟାଳୟରେ ୨୭୭୨ଜଣ ଛାତ୍ରୀ, ୧୨୯ ଜଣ ଅଧ୍ୟାପକ ଓ ୯୮ଜଣ ଅଣଶିକ୍ଷକ କର୍ମଚାରୀ ଥିଲେ । ଏଠାର ପାଠାଗାରରେ ୩୦୦୦୦ ବହି ରହିଥିଲା । ୧୯୯୧ ମସିହାରେ ଏହି ଅନୁଷ୍ଠାନ ନିଜର ରଜତ ଜୟନ୍ତୀ ପାଳନ କରିଥିଲା । ୨୦୧୪ ମସିହା ନଭେମ୍ବର ୧୪ ତାରିଖରେ ଏହି ଅନୁଷ୍ଠାନ ନିଜର ସୁବର୍ଣ୍ଣ ଜୟନ୍ତୀ ପାଳନ କରିଥିଲା । ଏହି ସୁବର୍ଣ୍ଣ ଜୟନ୍ତୀ ପାଳନ ଉତ୍ସବରେ ତତକାଳୀନ ରାଷ୍ଟ୍ରପତି ପ୍ରଣବ ମୁଖାର୍ଜୀ ଯୋଗ ଦେଇଥିଲେ । ୨୦୧୫ ମସିହା ଡିସେମ୍ବର ୩ ତାରିଖରେ ଏହି ବିଶ୍ୱବିଦ୍ୟାଳୟର ଆନୁଷ୍ଠାନିକ ଉଦଘାଟନ ହୋଇଥିଲା, ତେଣୁ ଡିସେମ୍ବର ୩ ତାରିଖକୁ ଏହାର ପ୍ରତିଷ୍ଠା ଦିବସ ଭାବରେ ପାଳନ କରାଯାଏ । ଆନୁଷ୍ଠାନିକ ସ୍ୱୀକୃତି ୨୦୦୪ ମସିହା ଫେବୃଆରୀ ୧୬ ତାରିଖ ଓ ୨୦୧୫ ମସିହା ଫେବୃଆରୀ ମାସରେ ଏହି ବିଶ୍ୱବିଦ୍ୟାଳୟକୁ ନାକ୍ - ଗ୍ରେଡ଼  'ଏ'  ମାନ୍ୟତା ମିଳିଥିଲା । ୨୦୧୦ ମସିହାରେ ଏହାକୁ ସିପିଇ ସମ୍ମାନ ମିଳିଥିଲା । ୨୦୧୫ ମସିହା ମଇ ମାସ ୩୦ ତାରିଖରେ ଉଚ୍ଚଶିକ୍ଷା ବିଭାଗ ତରଫରୁ ଏହାକୁ ରୁସା ଅନୁମୋଦନ ମିଳିଥିଲା ଓ ବିଶ୍ୱବିଦ୍ୟାଳୟର ମାନ୍ୟତା ଲାଭ କରିଥିଲା ।
ଓଡ଼ିଶା ଭାସ୍କର ଭୁବନେଶ୍ୱର ଓ ଅନୁଗୁଳରୁ ଏକ ସଙ୍ଗେ ପ୍ରକାଶିତ ହେଉଥିବା ଏକ ଓଡ଼ିଆ ଖବରକାଗଜ ।
ଜଲାଲ ଆଦେନୀ  (୨୩ ଜୁନ ୧୯୩୬ - ୨୯ ମାର୍ଚ୍ଚ ୨୦୨୧) ଜଣେ ଭାରତୀୟ ଯନ୍ତ୍ରୀ, ସଙ୍ଗୀତ ନିର୍ଦ୍ଦେଶକ, ଗୀତିକାର, ଗାୟକ ଓ ଚଳଚ୍ଚିତ୍ର ନିର୍ଦ୍ଦେଶକ ଥିଲେ  । ସେ ୧୯୩୬ ମସିହା ଜୁନ ୨୩ତାରିଖ ଦିନ ଓଡ଼ିଶାର ଗଞ୍ଜାମ ଜିଲ୍ଲାସ୍ଥିତ ଭଞ୍ଜନଗରଠାରେ ଜନ୍ମଗ୍ରହଣ କରିଥିଲେ । ୨୦୨୧ ମସିହା ମାର୍ଚ୍ଚ ମାସ ୨୯ ତାରିଖରେ ତାଙ୍କର ହୃଦଘାତରେ ପରଲୋକ ଘଟିଥିଲା ।
ନେଫ୍ରୋନୋଫଥିସିସ  (ଇଂରାଜୀ ଭାଷାରେ / ) ବୃକ୍‌କର ଏକ ଜେନେଟିକ ରୋଗ ଅଟେ  । ନବଜାତ, ନାବାଳକ ଏବଂ କିଶୋର, ଏହି ଭଳି ତିନି ଶ୍ରେଣୀର ଏହି ରୋଗ ଅଛି  ଶିଶୁ ରୋଗ ଶ୍ରେଣୀ ଜନ୍ମ ପୂର୍ବରୁ ଆରମ୍ଭ ହୁଏ ଓ ଏଥିରେ ଓଲିଗୋହାଇଡ୍ରାମନିଅସ ଥାଏ  ନାବାଳକ ଏବଂ କିଶୋର ଶ୍ରେଣୀରେ ପିଲାମାନଙ୍କର ଅଧିକ ପରିସ୍ରା ହୁଏ, ବିଳମ୍ବିତ ମାଇଲଖୁଣ୍ଟ ହୁଏ ଓ ସ୍ୱଳ୍ପ ଲୋହିତ ରକ୍ତ କଣିକା ଥାଏ । ତିରିଶ ବର୍ଷ ବୟସ ପୂର୍ବରୁ ବୃକ୍‌କ ବିଫଳତା ଘଟିଥାଏ ଏନପିଏଚପି ଜିନର ପରିବର୍ତ୍ତନ ହେତୁ ଏହି ରୋଗ ହୁଏ । ଏହା ଏକ ଅଟୋସୋମାଲ ରିସିସିଭ ଭାବରେ ଉତ୍ତରାଧିକାରୀ ସୂତ୍ରରେ ମିଳିଥାଏ  ଜୋବର୍ଟ ବା ବାର୍ଡେଟ-ବିଏଡ୍ଲ ସିଣ୍ଡ୍ରୋମମାନଙ୍କର ଏକ ଅଂଶ ଭାବରେ ମଧ୍ୟ ଏହା ଥାଏ ।ଏହାକୁ ସିଲିଓପାଥି ଶ୍ରେଣୀଭୁକ୍ତ କରାଯାଇଛି  ଲ୍ୟାବ ପରୀକ୍ଷା, ମୂତ୍ର ପରୀକ୍ଷା ଏବଂ ବୃକ୍‌କର ଅଲଟ୍ରାସାଉଣ୍ଡ କରି ରୋଗ ନିର୍ଣ୍ଣୟ କରାଯାଏ । ଉଚ୍ଚ ରକ୍ତଚାପ, ଅସ୍ୱାଭାବିକ ଇଲେକ୍ଟ୍ରୋଲାଇଟ ସ୍ତର, ଏବଂ ସ୍ୱଳ୍ପ ଲାଲ ରକ୍ତ କଣିକା ଇତ୍ୟାଦିର ଚିକିତ୍ସା ଅନୁମୋଦିତ ଉପାୟରେ କରାଯାଏ । କେତେକ ପରିସ୍ଥିତିରେ ଗ୍ରୋଥ ହରମୋନ ଉପଯୋଗୀ ହୋଇପାରେ। ଡାଏଲିସିସ କିମ୍ବା ବୃକ୍‌କ ପ୍ରତିରୋପଣଦ୍ୱାରା ବୃକ୍‌କ ବିଫଳତାର ଚିକିତ୍ସା କରାଯାଇପାରେ। କାନାଡା ଏବଂ ଫିନଲ୍ୟାଣ୍ଡରେ ୫୦,୦୦୦ ନବଜାତ ଶିଶୁଙ୍କ ମଧ୍ୟରୁ ଜଣକର ଓ ଯୁକ୍ତରାଷ୍ଟ୍ରରେ ଏକ ନିୟୁତ ଶିଶୁଙ୍କ ମଧ୍ୟରୁ ଜଣକର ଏହି ରୋଗ ହୋଇଥାଏ । ୩୦ ବର୍ଷ ବୟସ ପୂର୍ବରୁ ବୃକକ୍ ବିଫଳତାର ଏହା ଏକ ସାଧାରଣ କାରଣ ଅଟେ । 1945.ରେ ସ୍ମିଥ ଓ ଗ୍ରାହାମ ପ୍ରଥମେ ଏହି ରୋଗ ବିଷୟ ବର୍ଣ୍ଣନା କରିଥିଲେ । ନେଫ୍ରୋନୋଫଥିସିସ ଶବ୍ଦର ଅର୍ଥ ହିଁ ନଷ୍ଟ ନେଫ୍ରନ ।
ମହେଶ ଚନ୍ଦ୍ର ସୁବାହୁ ସିଂହ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିସା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ମହେଶ ସ୍ୱାଧୀନତା ପୂର୍ବରୁ ଏବଂ ସ୍ୱାଧୀନତା ପରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ ଲେଖାଏଁ କାର୍ଯ୍ୟ କରିଥିଲେ । ୧୯୪୬ ମସିହାରେ ପରାଧୀନ ଭାରତର ୨ୟ ଓଡ଼ିଶା ବିଧାନ ସଭାକୁ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ୧୯୫୨ ମସିହାରେ ସ୍ୱାଧୀନ ଭାରତର ପ୍ରଥମ ଓଡ଼ିଆ ବିଧାନ ସଭା ନିର୍ବାଚନରେ ସେ ପାଲଲହଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ମହେଶ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଏବଂ ପରେ କାର୍ଯ୍ୟ କରିଥିଲେ । ମୃତ୍ୟୁ ମହେଶଙ୍କର ମୃତ୍ୟୁ ପାଇଁ ୧୯୫୯ ମସିହାର ଅଗଷ୍ଟ ମାସ ୨୪ ତାରିଖରେ ବିଧାନ ସଭାରେ ଶୋକ ସଭାର ଆୟୋଜନ କରାଯାଇଥିଲା ।
ପକ୍ଯୋଙ୍ଗ  ନେପାଳୀ:         ଭାରତୀୟ ରାଜ୍ୟ ସିକ୍କିମର ପୂର୍ବ ଅଞ୍ଚଳରେ ଥିବା ଏକ ସହରାଞ୍ଚଳ । ଏହା ହିମାଲୟ ପର୍ବତର ପାଦ ଦେଶରେ ଅବସ୍ଥିତ । ଏହା ପୂର୍ବରୁ ଏକ ସାନ ବସତି ଥିବା ବେଳେ ସରକାରଙ୍କ ତରଫରୁ ଏହାର ନିକଟବର୍ତୀ ସ୍ଥାନରେ ବିମାନ ବନ୍ଦର ସ୍ଥାପନ ହେଲା ପରେ ଏହାର ବହୁଳ ବୃଦ୍ଧି ଘଟିଥିଲା । ସହରରେ ଏକ ପ୍ରାଚୀନ ମିସନାରୀ  ସ୍କୁଲ ଥିବା ସହ ଏହି ସହରରୁ ପଦ୍ମଶ୍ରୀ ପାଇଥିବା ପ୍ରକତାନ ଜାତୀୟ ଫୁଟବଲ ଖେଳାଳି ବାଇଚୁଙ୍ଗ ଭୁଟିଆଙ୍କ ଜନ୍ମ ଓ ଶିଷ୍ୟା ସ୍ଥଳ । ଏଠାରେ ଜାତୀୟ ରିସର୍ଚ କେନ୍ଦ୍ର ଟିଏ ମାନଧୀ ରହିଛି । ଜନସଂଖ୍ୟା 2011 ମସିହା ଜନଗଣନା ଅନୁସାରେ ଏଠି ସହରର ଜନସଂଖ୍ୟା ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା ହେଇଥିବା ବେଳେ ମହିଳାଙ୍କ ସଂଖ୍ୟା ଥିଲା । 6 ବର୍ଷରୁ କମ ସଂଖ୍ୟା ଥିଲା । ଏଠାରେ ସାକ୍ଷ୍ୟରତା ହାର % ଥିଲା , ଯାହା ଜାତୀୟ ସାକ୍ଷ୍ୟରତା ହାରଠାରୁ ଅଧିକ ଥିଲା । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତି 27.2394  88.5961  ଠାରେ । । ଏହା ସମୁଦ୍ର ପତ୍ତନଠାରୁ 1700 ମିଟର ଉପରେ ରହିଛି । ଏହାର ସୀମାକୁ ଲାଗି ଭୁଟାନ ଓ ତିବତୀୟ ପାର୍ବତ୍ଯ ଇଲାକା ରହିଛି । ଏହା ଏକ କୃଷି ପ୍ରଧାନ ଅଞ୍ଚଳ ।
ସେଫଟାଜିଡିମ  (ଇଂରାଜୀ ଭାଷାରେ , ବିକ୍ରୟ ନାମ ଫୋରଟାଜ/ ) ଏକ ଆଣ୍ଟିବାୟୋଟିକ   ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର   ଚିକିତ୍ସାରେ ଦିଆଯାଏ  । ନିର୍ଦ୍ଦିଷ୍ଟ ଭାବରେ ଏହା ଗଣ୍ଠି ସଂକ୍ରମଣ  , ମେନିଞ୍ଜାଇଟିସ, ନିମୋନିଆ, ସେପ୍ସିସ, ମୂତ୍ରନଳୀ ସଂକ୍ରମଣ  , ମାଲିଗନାଣ୍ଟ ଓଟାଇଟିସ ଏକ୍‌ସଟର୍‌ନା  , ସୁଡୋମୋନାସ ଏରୁଜିନୋସା ସଂକ୍ରମଣ  , ଓ ଭିବ୍ରିଓ ସଂକ୍ରମଣ   ଏହା ଶିରାଭ୍ୟନ୍ତରରେ   ବା ମାସପେଶୀରେ   ଇଞ୍ଜେକସନ ଆକାରରେ ଦିଆଯାଏ । ଏହାର ପାର୍ଶ୍ୱ ପ୍ରତିକ୍ରିୟାରେ ଅଇ, ଆଲର୍ଜି ପ୍ରତିକ୍ରିୟା   ଓ ଇଞ୍ଜେକସନ ନେବା ସ୍ତାନରେ ଯନ୍ତ୍ରଣା ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା   ହୋଇପାରେ । ପେନିସିଲିନ ପ୍ରତି ଆନାଫାଇଲାକ୍‌ସିସ ଥିବା ରୋଗୀଙ୍କୁ ଏହି ଔଷଧ ଦିଆଯାଏ ନାହିଁ । ଗର୍ଭାବସ୍ଥା ଓ ସ୍ତନ୍ୟପାନରେ ଏହା ଅପେକ୍ଷାକୃତ ନିରାପଦ ଥାଏ । ଏହା ତୃତୀୟ ପିଢ଼ି ସେଫାଲୋସ୍ପୋରିନ  ପରିବାରର ଏକ ଔଷଧ ଯାହା ଜୀବାଣୁର ଆବରଣରେ   ବାଧା ସୃଷ୍ଟି କରି କାର୍ଯ୍ୟକାରୀ ହୁଏ । ସନ ୧୯୭୮ରେ ସେଫଟାଜିଡିମ ପେଟେଣ୍ଟ ହେବାପରେ ସନ ୧୯୮୪ରେ ବ୍ୟବସାୟରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସେଫଟାଜିଡିମ ଜେନେରିକ ଔଷଧ   ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ   ଏହାର ଏକ ଦିନର ହୋଲସେଲ ମୂଲ୍ୟ ପ୍ରାୟ ୨.୮୪ରି ୧୬.୭୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ।
ଦଣ୍ଡା ବାଳୁଙ୍ଗା, ୧୯୮୪ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆକଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବସନ୍ତ ନାୟକ । ଏହା ମହମ୍ମଦ ମହସୀନଙ୍କ ନିର୍ଦ୍ଦେଶନାରେ ନିର୍ମିତ ହେଇଥିଲା । ଅଭିନୟରେ ଓଡ଼ିଆ କଥାଚିତ୍ର  ଦଣ୍ଡା ବାଳୁଙ୍ଗା ରେ ଅଭିନୟ କରିଥିବା ପ୍ରମୁଖ କଳାକାର ହେଲେ: ହେମନ୍ତ ଦାସ ବିଜୟ ମହାନ୍ତି ଉତ୍ତମ ମହାନ୍ତି ମହାଶ୍ୱେତା ରାୟ ନିହାରିକା ସାହୁ ଜୟୀରାମ ସାମଲ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଅଟ୍ଟହାସ ମନ୍ଦିର, ଅନ୍ୟ ନାମ ଫୁଲ୍ଲରା ଅଟ୍ଟହାସ, ସତୀଙ୍କର ଏକ ଶକ୍ତି ପୀଠ ଭାବରେ ମାନ୍ୟତା ପାଏ ଯାହା ୫୧ ଶକ୍ତି ପୀଠ ମଧ୍ୟରୁ ଗୋଟିଏ ଓ ପୃଥିବୀର ସେହି ସ୍ଥାନରେ ସତୀଙ୍କର ଦେହ ଖଣ୍ଡ ଓ ଅଳଙ୍କାର ପଡିଥିବା ବିଶ୍ୱାସ କରାଯାଏ । ଏଠାରେ ଥିବା ବିଗ୍ରହ ଏତେ ବିରାଟ ଯେ ତାଙ୍କର ତଳ ଓଠ ୧୫ରୁ ୧୮ ଫୁଟ ଓସାର ଅଟେ । ଏଠାକୁ ବର୍ଷ ସାରା ହିନ୍ଦୁ ତୀର୍ଥ ଯାତ୍ରୀ ଆସନ୍ତି । ସେହି ସ୍ଥାନକୁ ଡିସେମ୍ବର ମାସରେ ଲୋକମାନେ ପିକନିକ କରିବାକୁ ଯାଆନ୍ତି । ସ୍ଥାନ ବୀରଭୂମ ଜିଲ୍ଲାର ଲଭାପୁର ସ୍ଥାନରେ ଏହି ମନ୍ଦିର ଅବସ୍ଥିତ । ଲଭପୁର ଷ୍ଟେସନରୁ ୧.୨ କିମି ଦୂରରେ ସେହି ମନ୍ଦିର ଅବସ୍ଥିତ । ଅଟ୍ଟହାସ ନାମରେ ଶକ୍ତିପୀଠ ଅତି ଉଚ୍ଚ ସ୍ୱରକୁ ଅଟ୍ଟ କୁହାଯାଏ ଓ ହାସ ଅର୍ଥ ହସିବା । ଏହି ଦୁଇ ଶବ୍ଦ ମିଶ୍ରଣରେ ଅଟ୍ଟହାସ ଶବ୍ଦ ପ୍ରସ୍ତୁତ ହୋଇଛି । ଅଟ୍ଟହାସ ମନ୍ଦିରକୁ ଏକ ଶକ୍ତି ପୀଠର ମର୍ଯ୍ୟାଦା ଦିଆଯାଏ । ଶକ୍ତି ପୀଠରେ ପୂଜା କରିବା ଶାକ୍ତ ଗୋଷ୍ଠୀଙ୍କର ଏକ ମୂଖ୍ୟ ସ୍ଥଳ ଅଟେ । ଏହି ଶକ୍ତି ପୀଠଗୁଡ଼ିକ ସେହି ସ୍ଥାନ ଯେଉଁଠାରେ ମୃତ୍ୟୁ ପରେ ସତୀଙ୍କର ଖଣ୍ଡ ବିଖଣ୍ଡିତ ଶରୀରର ଅଂଶ ଭୂମିରେ ପତିତ ହୋଇଥିଲା । ଶରୀରର ଅଂଶଗୁଡିକ ପଡ଼ିଥିବା ସ୍ଥାନରେ ମନ୍ଦିର ତିଆରି କରି ପବିତ୍ର କରାଯାଇଛି । ଏହି କାହାଣୀର ଆରମ୍ଭ ଦକ୍ଷ ଯଜ୍ଞରୁ ଆରମ୍ଭ ହୋଇଛି ଯେଉଁଠାରେ ସତୀ ଯଜ୍ଞ ଅଗ୍ନିକୁଣ୍ଡରେ ଝାସ ଦେଇଥିଲେ । ସେହି ଅଟ୍ଟହାସ ସ୍ଥାନରେ ସତୀଙ୍କର ଜିଭ ପଡ଼ିଥିବା କୁହାଯାଏ । ପ୍ରତ୍ୟେକ ଶକ୍ତି ପୀଠରେ   କାଳଭୈରବ   ନାମ ସମ୍ପୃକ୍ତ ଥାଏ । ଏହି ଶକ୍ତିପୀଠକୁ ଫୁଲରା ଓ କାଳଭୈରବକୁ ବିଶ୍ୱେଶ ନାମ ଦିଆଯାଇଛି । ସଂସ୍କୃତ ଭାଷାରେ ଥିବା ୫୧ଟି ଅକ୍ଷର ସହିତ ସମନ୍ୱୟ କରି ୫୧ଟି ଶକ୍ତିପୀଠ ତିଆରି କରାଯାଇଛି ।
ବସ୍ତ୍ର ହରଣ, ୧୯୯୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବିନ୍ଦ୍ର ସାହୁ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଶିଶିର ମିଶ୍ର ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ବିଜୟ ମହାନ୍ତି, ମହାଶ୍ୱେତା ରାୟ, ଉତ୍ତମ ମହାନ୍ତି, ଶ୍ରୀରାମ ପଣ୍ଡା, ଅପରାଜିତା ମହାନ୍ତି, ମିହିର ଦାସ, ହର ପଟ୍ଟନାୟକ, ଅସୀତ ପତି, ସୁଜାତା ଆନନ୍ଦ, ଧୀର ବିଶ୍ୱାଳ, ସୁରେଶ ବଳ, ବୈଶାଳୀ ପରିଡ଼ା, ରୁନୁ ପରିଜା, ଜୟୀରାମ ସାମଲ, ବ୍ରଜ ସିଂହ, ଦୁଃଖିରାମ ସ୍ୱାଇଁ, ରବିନ୍ଦ୍ର ସାହୁ, ଅଶ୍ରୁମୋଚନ ମହାନ୍ତି, ସଂଗ୍ରାମ ବିଶ୍ୱାଳ, ଗ୍ଲୋରିଆ ମହାନ୍ତି, ଅରବିନ୍ଦ ଷଡ଼ଙ୍ଗୀ, ଦେବୁ ବ୍ରହ୍ମା, ରାଇମୋହନ ପରିଡ଼ା, ଭୂପତି, ଭବାନୀ ମହାପାତ୍ର, ସରସ୍ୱତୀ, ହିମାଂଶୁ ପରିଜା, ନରେନ୍ଦ୍ର ବିଶ୍ୱାଳ, ରମା ମହାରଣା, ଡିସ୍କୋ, ଶାନ୍ତି, ସନ୍ଧ୍ୟା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର, ଜୁଗଳ କିଶୋର ଓ ତିଳକ ରାଜ । ଶୀର୍ଷାନନ୍ଦ ଦାସ କାନୁନ୍‌ଗୋ ଓ ନିଜାମ ଆଦି ଗିତୀକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମ୍ମଦ ଅଜିଜ୍, ଅଞ୍ଜନା ଦାସ, କବିତା କ୍ରୀଷ୍ଣମୂର୍ତ୍ତୀ, ଦେବାଶିଷ ମହାପାତ୍ର, ତିଳକ ରାଜ, ବିନୋଦ ସୈଗଲ୍, ଜୟଶ୍ରୀ ଶିବରାମ, ମେହୁଲ କୁମାର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମଙ୍ଗଳଯାନ-୧, ମଙ୍ଗଳ ଗ୍ରହ ଅଭିମୁଖେ ଭାରତର ପ୍ରଥମ ଅଭିଯାନ । ୨୦୧୩ ମସିହା ନଭେମ୍ବର ୫ ତାରିଖ ଅପରାହ୍ନ ୨ଟା ୩୮ ମିନିଟରେ ଶ୍ରୀହରିକୋଟାର ସତୀଶ ଧବନ ମହାକାଶ କେନ୍ଦ୍ରରୁ ପିଏସଏଲଭି-ସି ୨୫ଦ୍ୱାରା ଏହି ଯାନର ପ୍ରକ୍ଷେପଣ କରାଯାଇଥିଲା । ପୃଥିବୀ କକ୍ଷପଥରେ ପାଖାପାଖି ଏକ ମାସ ସମୟ ଅତିବାହିତ କଲାପରେ ୩୦ ନଭେମ୍ବର ୨୦୧୩ରେ ଏହି ଯାନ ମଙ୍ଗଳ ଅଭିମୁଖେ ଯାତ୍ରା ଆରମ୍ଭ କରିଥିଲା । ଦୀର୍ଘ ୨୯୮ ଦିନର ଯାତ୍ରା ପରେ ୨୪ ସେପ୍ଟେମ୍ବର ୨୦୧୪ରେ ସଫଳତାର ସହ ମଙ୍ଗଳ ଗ୍ରହର କକ୍ଷପଥରେ ଅନୁପ୍ରବେଶ କରି ମଙ୍ଗଳଯାନ ଆନ୍ତର୍ଗ୍ରହ ମହାକାଶ ଯାତ୍ରା ଇତିହାସରେ ପ୍ରଥମ ପ୍ରଚେଷ୍ଟାରେ ସଫଳ ହୋଇଥିବା ପ୍ରଥମ ଅଭିଯାନର ଖ୍ୟାତି ଲାଭ କଲା । ଏହି ଅଭିଯାନରେ ଓଡ଼ିଶାର ସିଟିଟିସି କିଛି ଯାନ୍ତ୍ରିକ ଦରକାରୀ ଉପକରଣ ଯୋଗାଇଥିଲା । ଈତିହାସ ମଙ୍ଗଳ ଗ୍ରହକୁ ଭାରତର ମହାକାଶ ଅଭିଯାନ ବିଷୟରେ ପ୍ରଥମେ ୨୩ ନଭେମ୍ବର ୨୦୦୮ରେ ତତ୍କାଳୀନ ଇସ୍ରୋ ଅଧ୍ୟକ୍ଷ ଜି. ମାଧବନ ନାୟାର ଆନୁଷ୍ଠାନିକ ଭାବେ ଘୋଷଣା କରିଥିଲେ । ୨୦୦୮ରେ ଚନ୍ଦ୍ରଯାନ-୧ର ସଫଳ ଉତକ୍ଷେପଣ ପରେ ଇସ୍ରୋଦ୍ୱାରା ମଙ୍ଗଳଯାନ ସମ୍ବନ୍ଧରେ ବିଭିନ୍ନ ଅନୁଧ୍ୟାନ କରାଗଲା ଓ ପରେ ୩ ଅଗଷ୍ଟ ୨୦୧୨ରେ ଏହି ପ୍ରକଳ୍ପଟି ଭାରତ ସରକାରଙ୍କଦ୍ୱାରା ଗୃହୀତ ହୋଇଥିଲା । ୫ ଅଗଷ୍ଟ ୨୦୧୩ରେ ସି-୨୫ ନାମରେ ନାମିତ କରାଯାଇଥିବା ପିଏସଏଲଭି ଉତକ୍ଷେପଣ ଯାନର ପ୍ରସ୍ତୁତି ଆରମ୍ଭ ହୋଇଥିବା ବେଳେ, ବାଙ୍ଗାଲୋରରେ ଥିବା ଭାରତୀୟ ମହାକାଶ ଗବେଷଣା ସଂସ୍ଥାର ଉପଗ୍ରହ କେନ୍ଦ୍ରରେ ୫ଟି ବୈଜ୍ଞାନିକ ଉପକରଣ ଗୁଡିକୁ ମହାକାଶଯାନରେ ସଂଯୋଗ କରାଯାଇ ୨ ଅକ୍ଟୋବର ୨୦୧୩ରେ ଶ୍ରୀହରିକୋଟାକୁ ପଠାଗଲା । ପ୍ରଶାନ୍ତ ମହାସାଗରରେ ଖରାପ ପାଣିପାଗ ଯୋଗୁଁ ୨୮ ଅକ୍ଟୋବର ୨୦୧୩ ପରିବର୍ତ୍ତେ ୫ ନଭେମ୍ବର ୨୦୧୩ରେ ମଙ୍ଗଳଯାନର ଉତକ୍ଷେପଣ କରାଯାଇଥିଲା । ଅଭିଯାନ କାଳକ୍ରମ ୫ ନଭେମ୍ବର ୨୦୧୩: ଅପରାହ୍ନ ୨ଟା ୩୮ ମିନିଟରେ ଶ୍ରୀହରିକୋଟାର ସତୀଶ ଧବନ ମହାକାଶ କେନ୍ଦ୍ରରୁ ପିଏସଏଲଭି-ସି୨୫ଦ୍ୱାରା ମଙ୍ଗଳଯାନର ପ୍ରକ୍ଷେପଣ କରାଯାଇଥିଲା। ଅପରାହ୍ନ ୩ଟା ୨୦ ବେଳକୁ ପିଏସଏଲଭି-ସି୨୫ର ୪ର୍ଥ ପର୍ଯ୍ୟାୟର ପୃଥକୀକରଣ ପରେ ଯାନଟି ପୃଥିବୀ କକ୍ଷପଥରେ ସଫଳତାର ସହ ଅବସ୍ଥାପିତ ହୋଇ ନିଜର କାମ ଆରମ୍ଭ କରିଥିଲା । ୫ ନଭେମ୍ବରରୁ ୧ ଡିସେମ୍ବର ୨୦୧୩: ଏହି ୨୫ ଦିନରେ ମଙ୍ଗଳଯାନ ପୃଥିବୀ ଚାରିପଟେ ଘୁରୁଥିବା ସମୟରେ ଏହାର ପରିକ୍ରମଣ କକ୍ଷପଥକୁ ୫ଥର ବଦଳାଯାଇ ଊର୍ଦ୍ଧକୁ ନିଆଯାଇଥିଲା । ୧ ଡିସେମ୍ବର ୨୦୧୩: ମଧ୍ୟରାତ୍ରି ୦୦:୪୯ ସମୟରେ ମଙ୍ଗଳଯାନକୁ ପୃଥିବୀ କକ୍ଷପଥରୁ ବାହାର କରି ମଙ୍ଗଳ ଅଭିମୁଖୀ ଯାତ୍ରାପଥରେ  (ମାର୍ସ ଟ୍ରାନ୍ସଫର ଟ୍ରାଜେକ୍ଟରି) ପ୍ରବେଶ କରାଗଲା, ଏହି ପ୍ରକ୍ରିୟାକୁ ଟ୍ରାନ୍ସ-ମାର୍ସ ଇଂଞ୍ଜେକ୍ସନ କୁହାଯାଏ  । ଅର୍ଥବ୍ୟୟ ସମ୍ପୂର୍ଣ୍ଣ ମଙ୍ଗଳଯାନ ମିସନରେ ପାଖାପାଖି ୪୫୦ କୋଟି ଟଙ୍କା ଖର୍ଚ୍ଚ ହୋଇଥିଲା । ବିଶ୍ୱରେ ଏଯାବତ୍ ହୋଇଥିବା ସମସ୍ତ ମଙ୍ଗଳ ଅଭିମୁଖୀ ଅଭିଯାନ ମଧ୍ୟରେ ଏହା ସବୁଠାରୁ କମ୍ ବ୍ୟୟବହୁଳ ଅଭିଯାନ ଭାବେ ପରିଚିତ । ଅଭିଯାନର ଲକ୍ଷ୍ୟ ଆନ୍ତର୍ଗ୍ରହ ମହାକାଶ ଯାତ୍ରାର ଯୋଜନା ଓ ପରିଚାଳନା ପାଇଁ ସ୍ୱଦେଶୀ ବୈଷୟିକ ଜ୍ଞାନ-କୌଶଳର ବିକାଶ । ମିଥେନ ଓ ଅଙ୍ଗାରକାମ୍ଳ ସମେତ ମଙ୍ଗଳ ଗ୍ରହର ବାୟୁମଣ୍ଡଳର ଅନୁଧ୍ୟାନ ।
ଅମିୟ ରଞ୍ଜନ ପଟ୍ଟନାୟକ  (୧୯୫୫ - ୧୯ ଅକ୍ଟୋବର ୨୦୧୮) ଜଣେ ଓଡ଼ିଆ ଚଳଚ୍ଚିତ୍ର ନିର୍ମାତା, ପ୍ରଯୋଜକ, ନିର୍ଦ୍ଦେଶକ ଓ ବ୍ୟବସାୟୀ ଥିଲେ  । ପ୍ରଥମ କରି ୮୦ ଦଶକରେ ସେ ଚଳଚ୍ଚିତ୍ର ନିର୍ମାଣ ଆରମ୍ଭ କରିଥିଲେ । ତାଙ୍କ ନିର୍ମିତ ପ୍ରଥମ ଚଳଚ୍ଚିତ୍ର ୧୯୮୪ ମସିହାରେ ନିର୍ମିତ ହାକିମ ବାବୁ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲା । ପ୍ରଣବ ଦାସଙ୍କ ନିର୍ଦ୍ଦେଶିତ ଏହି ଚଳଚ୍ଚିତ୍ରକୁ ରାଜ୍ୟ ଏବଂ ଜାତୀୟ ପୁରସ୍କାର ମିଳିଥିଲା । ୧୯୮୫ରେ ସେ ଓଡ଼ିଆ ଚଳଚ୍ଚିତ୍ର ମମତା ମାଗେ ମୂଲରେ ପ୍ରଥମ କରି ନିର୍ଦ୍ଦେଶନା ଦେଇଥିଲେ । ତାଙ୍କ ନିର୍ମିତ ଆଉ କେତେକ ଜଣାଶୁଣା ଚଳଚ୍ଚିତ୍ର ହେଲା ପୁଅ ମୋର କଳା ଠାକୁର, ଚକା ଆଖି ସବୁ ଦେଖୁଛି, ଆସୁଛି ମୋ କାଳିଆ ସୁନା, ଚକାଡୋଳା କରୁଛି ଲୀଳା, ପରଦେଶୀ ବାବୁ, ରାଜାରାଣୀ ଏବଂ ତୁଳସୀ ଅପା ଆଦି । ୨୦୧୫ ମସିହାରେ ମୁକ୍ତିଲାଭ କରିଥିବା ତୁଳସୀ ଅପା ଥିଲା ତାଙ୍କର ଶେଷ ଚଳଚ୍ଚିତ୍ର ପଟ୍ଟନାୟକ ୩୦ ବର୍ଷ ଧରି ଚଳଚ୍ଚିତ୍ର ନିର୍ମାଣରେ ସକ୍ରିୟ ଥିଲେ । ସେ ପରୀ ମହଲ ଓ ପରଦେଶୀ ବାବୁ ଚଳଚ୍ଚିତ୍ରର କାହାଣୀ ମଧ୍ୟ ରଚନା କରିଥିଲେ । ସେ ଥିଲେ ନିରଞ୍ଜନ ପଟ୍ଟନାୟକ ଓ ସୌମ୍ୟରଞ୍ଜନ ପଟ୍ଟନାୟକଙ୍କ ଭାଇ । ତୁଳସୀ ଅପା ଚଳଚ୍ଚିତ୍ର ଲାଗି ସେ ଶ୍ରେଷ୍ଠ ନିର୍ଦ୍ଦେଶକ ଭାବେ ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଥିଲେ । ଗୋଟିଏ ମନର କୋଟିଏ ସ୍ୱପ୍ନ ନାମରେ ଏକ ଦୂରଦର୍ଶନ ଧାରାବାହିକ ନିର୍ମାଣ କରିଥିଲେ । ଜଣେ ମଞ୍ଚକାର ଭାବେ ସେ ରିଜିଓନାଲ ଇଞ୍ଜିନିୟରିଂ କଲେଜ, ରାଉରକେଲାରେ ଛାତ୍ରାବସ୍ଥାରେ  "ଟେକନୋଆର୍ଟସ"  ନାମକ ଏକ ମଞ୍ଚଦଳ ଗଠନ କରିଥିଲେ । ସେଠାରେ ସେ ପୃଥକ ପୃଥିବୀ, ବ୍ୟାଭିଚାର ଆଦି ନାଟକ ନିର୍ମାଣ କରିଥିଲେ । ବ୍ୟାଭିଚାର ନିମନ୍ତେ ତାଙ୍କୁ ଲୋକ କଳା ମହୋତ୍ସବରେ ଶ୍ରେଷ୍ଠ ନିର୍ଦ୍ଦେଶକ ପୁରସ୍କାର ମିଳିଥିଲା । ସେ ପ୍ରଥମ କରି ଓଡ଼ିଆ ମଞ୍ଚରେ ପ୍ରଥମ କରି ସ୍ଲୋ ମୋସନ ବୈଷୟିକ କଳା ଆରମ୍ଭ କରିଥିଲେ । ୧୯ ଅକ୍ଟୋବର ୨୦୧୮ରେ ଦିଲ୍ଲୀଠାରେ ଅଗ୍ନାଶୟ କର୍କଟ ରୋଗରେ ଚିକିତ୍ସାଧୀନ ଅବସ୍ଥାରେ ତାଙ୍କର ଦେହାନ୍ତ ହୋଇଥିଲା ।
କଳାଇଥୁମାକୁଝି ମାଥ୍ୟୁସ ବିନାମୋଲ , ଜଣେ ପୂର୍ବତନ ଭାରତୀୟ ମହିଳା ଆଥଲେଟ । ତାଙ୍କର ଜନ୍ମ ୧୫ ଅଗଷ୍ଟ ୧୯୭୫ରେ କେରଲ ରାଜ୍ୟର ଇଦଦୁକି ଜିଲ୍ଲାର କୋମ୍ବିଦିଞ୍ଜାଳ ନାମକ ଗ୍ରାମରେ ହେଇଥିଲା । ପେଶାଦାର କ୍ରୀଡ଼ାବିତ୍ ଜୀବନ କୌଣସି ଆନ୍ତର୍ଜାତୀୟ କ୍ରୀଡା ପ୍ରତିଯୋଗିତାରେ ଭାଇ ଭଉଣୀ ଯୋଡି ଏକ ସଙ୍ଗେ ପଦକ ଜିତିବାରେ ବୀଣାମୋଲ ଓ ତାଙ୍କ ଭାଇ କେ. ଏମ. ବିନୁ ଭାରତର ଏକମାତ୍ର ଯୋଡି ଭାବରେ ରହିଛନ୍ତି । ବୀଣାମୋଲ ମହିଳା ବିଭାଗର ୪୦୦ ମିଟର ରିଲେ ଓ ୮୦୦ ମିଟରରେ ଭାଗ ନେଉଥିଲେ । ୨୦୦୦ ମସିହା ଅଲମ୍ପିକ୍‌ସରେ ସେ ସେମିଫାଇନାଲ ପର୍ଯ୍ୟନ୍ତ ପହଞ୍ଚିବାରେ ପି.ଟି. ଉଷା ଓ ସିନି ଉଇଲିୟମଙ୍କ ପରେ ତୃତୀୟ ମହିଳା ଭାରତୀୟ ଆଥଲେଟ । ଅଲିମ୍ପିକ ଏସୀୟ କ୍ରୀଡା ଅବଦାନ ବୁଶାନଠାରେ ହେଇଥିବା ଏସିୟ କ୍ରୀଡ଼ାରେ ସେ ମହିଳା ବିଭାଗର ୮୦୦ ମିଟର ଦୌଡ ଏବଂ ୪ ୪୦୦ ମିଟର ମହିଳା ଦୌଡ ପ୍ରତିଯୋଗୀତାରେ ସ୍ୱର୍ଣ ପଦକ ପ୍ରାପ୍ତ ହେଇଥିଲେ . ସଫଳତା ପୁରସ୍କାର ୨୦୦୦ ମସିହାରେ ଭାରତ ସରକାର ତାଙ୍କୁ ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରିଥିଲେ । . ପୁନର୍ବାର ସେ ୨୦୦୨-୨୦୦୩ ମସିହା ପାଇଁ ଅଞ୍ଜଲି ବେଦପାଠକ ଭଗବତଙ୍କ ସହ ଯୁଗ୍ମ ଭାବରେ  " ରାଜୀବ ଗାନ୍ଧୀ ଖେଳ ରତ୍ନା"  ପୁରସ୍କାର ଲାଭ କରିଥିଲେ । . ୨୦୦୪ ମସିହାରେ ସେ ନାଗରକା ସମ୍ମାନ ପଦ୍ମଶ୍ରୀ ପ୍ରାପ୍ତ ହେଇଥିଲେ । . ବ୍ୟକ୍ତିଗତ ଜୀବନ ବିନାମୋଲ ବିବେକ ଜର୍ଜ ନାମକ ଜଣେ ପାଥୋଲଜିଷ୍ଟଙ୍କୁ ବିଭାହ କରିଛନ୍ତି ଓ ତାଙ୍କର ୨ ସନ୍ତାନ ରହିଛନ୍ତି ।
ଆମୋକ୍ସିସିଲିନ  (ଆମୋକ୍ସ) ଔଷଧ ଏକ ପ୍ରକାର ଆଣ୍ଟିବାୟୋଟିକ ଯାହା ଅନେକ ଜୀବାଣୁ ଜନିତ ସଂକ୍ରମଣ ରୋଗରେ ବ୍ୟବ‌ହାର କରାଯାଏ  । ମଝି କାନ ସଂକ୍ରମଣରେ ଏହା ପ୍ରଥମ ଧାଡ଼ି ଚିକିତ୍ସା ରୂପେ ଦିଆଯାଏ । ତଣ୍ଟି ସଂକ୍ରମଣ, ନିମୋନିଆ, ଚର୍ମ ସଂକ୍ରମଣ ଓ ମୂତ୍ରନଳୀ ସଂକ୍ରମଣରେ ମଧ୍ୟ ଏହା ବ୍ୟବ‌ହାର କରାଯାଏ । ଏହା ପାଟିବାଟେ ଦିଆଯାଏ । ଆମୋକ୍ସିସିଲିନର ସାଧାରଣ ପାର୍ଶ୍ୱ ପ୍ରତିକ୍ରିୟା ହେଲା ଅଇ ଓ ରାସ । ଏହା ଯୋଗୁ ତରଳ ଝାଡ଼ା ଓ ଇଷ୍ଟ ସଂକ୍ରମଣ ସଙ୍କଟ ଅଧିକ ହୁଏ ବିଶେଷତଃ କ୍ଲାଭୁଲାନିକ ଏସିଡ ସାଥିରେ ଦିଆଗଲେ । ପେନିସିଲିନ ପ୍ରତି ଆଲର୍ଜି ଥିବା ଲୋକଙ୍କୁ ଏହା ଦିଆଯାଏ ନାହିଁ । ବୃକ୍‌କ ସମସ୍ୟାରେ ଏହା କମ ମାତ୍ରାରେ ଦିଆଯାଏ । ଗର୍ଭାବସ୍ଥାରେ ଓ ସ୍ତନ୍ୟପାନ ସମୟରେ ଏହା ନିରାପଦ । ସନ ୧୯୭୨ରେ ପ୍ରଥମେ ଆମୋକ୍ସିସିଲିନ ମିଳିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ପିଲାମାନଙ୍କ ନିମନ୍ତେ ଏହା ଏକ ଅତି ସାଧାରଣ ଆଣ୍ଟିବାୟୋଟିକ ପ୍ରେସକ୍ରିପସନ । ଏହା ଜେନେରିକ ଔଷଧ ଭାବରେ ମିଳେ । ଗୋଟିଏ ବଟିକାର ଦାମ 0.0୨ରୁ 0.0୫ ଆମେରିକୀୟ ଡଲାର । ଆମେରିକାରେ ଏହାର ଦଶ ଦିନର ଚିକିତ୍ସା ଖର୍ଚ୍ଚ ପ୍ରାୟ ୧୬ ଆମେରିକୀୟ ଡଲାର ।
ଧିରେନ୍ଦ୍ର ହୀରାଲାଲ ୱାଘେଲା  (ଜନ୍ମ:୧୧ ଅଗଷ୍ତ ୧୯୫୪) ବମ୍ବେ  (ମୁମ୍ବାଇ) ଉଚ୍ଚ ନ୍ୟାୟାଳୟର ପୂର୍ବତନ ମୁଖ୍ୟ ବିଚାରପତି ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୁର୍ବତନ ମୁଖ୍ୟ ବିଚାରପତି ଶିକ୍ଷା ଓ ବୃତ୍ତିଗତ ଜୀବନ ଜଷ୍ଟିସ୍ ୱାଘେଲା ରାଜକୋଟର ମ୍ୟୁନିସିପାଲିଟି ସ୍କୁଲ ଏବଂ ସ୍ୱାମୀ ନାରାୟଣ ଗୁରୁକୁଳରେ ତାଙ୍କର ପ୍ରାଥମିକ ଶିକ୍ଷା ଲାଭ କରିଥିଲେ  । ତାଙ୍କ ଶିକ୍ଷକମାନେ ତାଙ୍କଠାରେ ଏକ ନିଷ୍ଠାପର ଛାତ୍ରର ଲକ୍ଷଣ ଦେଖି ତାଙ୍କୁ ଦୁଇ ଶିକ୍ଷାବର୍ଷରେ ଦୁଇଟି ଷ୍ଟାଣ୍ଡାର୍ଡକୁ ଡେଇଁବାକୁ ଉତ୍ସାହିତ କଲେ ଏବଂ ଏହିପରି ଭାବରେ ସେ ୧୪ ବର୍ଷ ବୟସରେ ଏକାଦଶ ଶ୍ରେଣୀ ବା ମାଟ୍ରିକ୍ ପାସ କଲେ । ସେ ରାଜକୋଟର ପି.ଡି ମାଲବ୍ୟ ବାଣିଜ୍ୟ ମହାବିଦ୍ୟାଳୟରେ ବାଣିଜ୍ୟରେ ସ୍ନାତକ ହାସଲ କରିଥିଲେ ଏବଂ ପରବର୍ତ୍ତୀ ପାଞ୍ଚ ବର୍ଷ ପର୍ଯ୍ୟନ୍ତ ତାଙ୍କ ପରିବାରର ବ୍ୟବସାୟରେ ମଧ୍ୟ ଯୋଗ ଦେଇଥିଲେ । ୧୯୭୨ ମସିହାରେ ସମ୍ମାନ ସହିତ ବାଣିଜ୍ୟରେ ସ୍ନାତକ ହାସଲ କରିବା ପରେ, ସେ ରାଜକୋଟସ୍ଥିତ  'ଅମୃତଲାଲ ମନସାଙ୍ଗ ପାରେଖ ଆଇନ ମହାବିଦ୍ୟାଳୟ' ରେ ( . ) ସ୍ୱେଚ୍ଛାକୃତ ଭାବେ ଆଇନରେ ଥିବା ସମସ୍ତ ପରୀକ୍ଷା ଇଂରାଜୀ ମାଧ୍ୟମରେ ଦେବା ପାଇଁ ଚେଷ୍ଟା କରିଥିଲେ  । ଏହିପରି ୱାଘେଲା ସୌରାଷ୍ଟ୍ର ବିଶ୍ୱବିଦ୍ୟାଳୟର ସ୍ନାତକ ଆଇନ ଏବଂ ସ୍ୱତନ୍ତ୍ର ଏଲ୍. ଏଲ୍. ବି. ପରୀକ୍ଷାରେ ଯଥାକ୍ରମେ ୧୯୭୪ ଓ ୧୯୭୫ ମସିହାରେ ପ୍ରଥମ ସ୍ଥାନ ଅଧିକାର କରି ଉତ୍ତୀର୍ଣ୍ନ ହୋଇଥିଲେ । ୧୯୭୬-୭୭ ମସିହାରେ ସେ ଆଇନରେ ସ୍ନାତକୋତ୍ତର ଡ଼ିଗ୍ରୀ ହାସଲ କରିଥିଲେ । ୱାଘେଲା ୧୯୭୮ ମସିହାରେ ଶ୍ରମ ଏବଂ ଶିଳ୍ପ ଅଦାଲତରେ ନିଜର ଓକିଲାତି ଜୀବନ ଆରମ୍ଭ କରିଥିଲେ । ୧୯୯୯ ମସିହାରେ ଗୁଜରାଟ ଉଚ୍ଚ ନ୍ୟାୟାଳୟର ଏକ ଅତିରିକ୍ତ ନ୍ୟୟାଧୀଶ ଭାବେ ସେ ୧୭ ସେପ୍ଟେମ୍ବର ୧୯୯୯ରେ ଯୋଗ ଦେଇଥିଲେ । ହାଇକୋର୍ଟର ଜଜ୍ ଭାବରେ କାର୍ଯ୍ୟ କରୁଥିବା ଜଷ୍ଟିସ୍ ୱାଘେଲା ବିଶେଷ ଭାବରେ ଶ୍ରମ ଏବଂ ସାମ୍ବିଧାନିକ ଆଇନ କ୍ଷେତ୍ରରେ ନିଜର ସ୍ୱତନ୍ତ୍ର ପରିଚୟ ସୃଷ୍ଟି କରିପାରିଥିଲେ । ମାର୍ଚ୍ଚ ୨୦୧୩ରେ ସେ କର୍ଣ୍ଣାଟକ ଉଚ୍ଚ ନ୍ୟାୟାଳୟର ମୁଖ୍ୟ ନ୍ୟାୟାଧୀଶ ଭାବେ ନିଯୁକ୍ତି ପାଇଥିଲେ ।
ମୁରଲୀଧର ଚନ୍ଦ୍ରକାନ୍ତ ଭଣ୍ଡାରେ ( ଡିସେମ୍ବର ୧୦, ୧୯୨୮ - ଜୁନ ୧୫, ୨୦୨୪) ଜଣେ ଭାରତୀୟ ରାଜନେତା ଓ ଓଡ଼ିଶାର ପୂର୍ବତନ ରାଜ୍ୟପାଳ ଥିଲେ  । ରାଜନୈତିକ ଜୀବନ ମୁରଲୀଧର ଚନ୍ଦ୍ରକାନ୍ତ ଭଣ୍ଡାରେ, ଓଡ଼ିଶାର ୪୩ତମ ରାଜ୍ୟପାଳ ରୂପେ କାର୍ଯ୍ୟନିର୍ବାହ  (୨୧ ଅଗଷ୍ଟ ୨୦୦୭ରୁ ୦୯ ମାର୍ଚ ୨୦୧୩ ପର୍ଯ୍ୟନ୍ତ) କରିଥିଲେ  । ସେ, ଭାରତୀୟ ଜାତୀୟ କଂଗ୍ରେସ ତରଫରୁ ତିନି ଥର  (୧୯୮୦-୮୨, ୧୯୮୨-୮୮,୧୯୮୮-୯୪) ରାଜ୍ୟସଭାକୁ ମଧ୍ୟ ନିର୍ବାଚିତ ହୋଇଥିଲେ । ଏହା ବ୍ୟତିତ, ସେ ସୁପ୍ରିମ କୋର୍ଟରେ ଜଣେ ବରିଷ୍ଠ ଆଇନଜୀବୀ ଓ ଦୁଇଥର ସୁପ୍ରିମ କୋର୍ଟ ବାର୍ ଆଶୋସିଏସନର ଅଧ୍ୟକ୍ଷ ରୂପେ କାମ କରିଥିଲେ । ଭଣ୍ଡାରେ, ଜାତିସଂଘର ଅଳ୍ପସଂଖ୍ୟକଙ୍କ ପାଇଁ ଗଠିତ କମିଶନର ଅଧ୍ୟକ୍ଷ  (୧୯୮୪-୮୯) ଓ ୟୁନେସ୍କୋର ଆପିଲସ୍ ବଡ଼ିର ଅଧ୍ୟକ୍ଷ  (୧୯୯୦-୨୦୦୩) ମଧ୍ୟ ରହିଥିଲେ  । ସମାଜ ସେବା ସମାଜ ସେବା କ୍ଷେତ୍ରରେ ମୁରଲୀଧର ଚନ୍ଦ୍ରକାନ୍ତ ଭଣ୍ଡାରେଙ୍କର ବଳିଷ୍ଠ ଅବଦାନ ରହିଥିଲା । ସେ, ଭାରତକୁ ବିଭିନ୍ନ ଆନ୍ତର୍ଜାତିକ ସ୍ତରରେ ପ୍ରତିନିଧିତ୍ୱ କରିଥିଲେ । ମହିଳା ସଶକ୍ତିକରଣ କ୍ଷେତ୍ରରେ ସେ ଖୁବ ଆଗଭର ଥିଲେ ଓ ଏହି ବିଷୟକୁ ନେଇ  'ଦି ୱର୍ଲଡ ଅଫ ଜେଣ୍ଡର ଜଷ୍ଟିସ'  ନାମକ ପୁସ୍ତକ ମଧ୍ୟ ରଚନା କରିଥିଲେ। ସେ ଶିଶୁ ଓ ଭିନ୍ନକ୍ଷମମାନଙ୍କ ଅଧିକାର ପାଇଁ ମଧ୍ୟ କାର୍ଯ କରିଥିଲେ । ଆଇନ, ମହିଳା ସଶକ୍ତିକରଣ, ଜନସଂଖ୍ୟା ନିୟନ୍ତ୍ରଣ ଇତ୍ୟାଦି ବିଷୟରେ ତାଙ୍କଦ୍ୱାରା ଲିଖିତ ସମ୍ପାଦକୀୟ ରଚନା ବିଭିନ୍ନ ସମ୍ବାଦପତ୍ରରେ ପ୍ରକାଶିତ ହୋଇଥିଲା । ମୃତ୍ୟୁ ୨୦୨୪ ମସିହା ଜୁନ ୧୫ ତାରିଖରେ ଭଣ୍ଡାରେଙ୍କର ପରଲୋକ ଘଟିଥିଲା ।
ପାରଳାଖେମୁଣ୍ଡି  (ସଂକ୍ଷେପରେ ପାରଳା ଓ ଖେମୁଣ୍ଡି ନାମରେ ମଧ୍ୟ ପ୍ରସିଦ୍ଧ) ଓଡ଼ିଶାର ଗଜପତି ଜିଲ୍ଲାର ଏକ ସହର ଓ ମୁଖ୍ୟ ସଦର ମହକୁମା ଅଟେ । ଏହା ୧୮୮୫ ମସିହାରେ ଓଡ଼ିଶାରେ ପ୍ରଥମ ପୁରାତନ ପୌରପାଳିକା ମାନଙ୍କର ମଧ୍ୟରୁ ଅନ୍ୟତମ। ଏହି ସହରର ଅଧିକାଂଶ ଲୋକ ଓଡ଼ିଆ ଭାଷୀ ଓ ଏଠାରେ ସଉରା ଓ ତେଲୁଗୁ ଭାଷାରେ ବସବାସ କରୁଥିଲେ। ସହରଟି ଓଡ଼ିଶା ଓ ଆନ୍ଧ୍ର ପ୍ରଦେଶର ସୀମାରେ ଅବସ୍ଥିତ। ଆନ୍ଧ୍ରପ୍ରଦେଶର ଶ୍ରୀକ ଭୂଗୋଳ ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାରଳାଖେମୁଣ୍ଡି ସହରର ମୋଟ ଜନସଂଖ୍ୟା ୪୨,୯୯୧ । ସେଥି ମଧ୍ୟରୁ ୫୦.୫୯% ଜଣ ପରୁଷ ହୋଇଥିବା ବେଳେ ୪୯.୪୧% ଜଣ ନାରୀ । ପାରଳାଖେମୁଣ୍ଡିର ସାକ୍ଷରତା ହାର ୬୮.୭୩% । ଏହା ଜାତୀୟ ହାରଠାରୁ -୩.୮୯% ପ୍ରତିଶତ କମ । ସେଥିରୁ ୩୮.୭୬% ପ୍ରତିଶତ ପୁରୁଷ ଓ ୨୯.୯୭% ନାରୀ ଅଟନ୍ତି । ୧୦.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଇତିହାସ ପର୍ଯ୍ୟଟନ ଭାଷା ଏଠାର ସରକାରୀ ଭାଷା ଓଡ଼ିଶାର ସରକାରୀ ଭାଷା ଓଡ଼ିଆ ।
ଭାରତଦେଶରେ ଓଡ଼ିଶାରାଜ୍ୟର ଭଦ୍ରକଜିଲ୍ଲା ଅନ୍ତର୍ଗତ ଧାମରା   ବ୍ରାହ୍ମଣୀ ବୈତରଣୀ ମୁହାଣର ଏକ ସହର। ନଦୀର ଅପରପାର୍ଶ୍ୱରେ କାଳିଭଞ୍ଜଡ଼ିଆଁ ଜଙ୍ଗଲ ଓ ଭିତର କନିକା ଅଭୟାରଣ୍ୟର ଶୋଭା ଅତୁଳନୀୟ। ପଞ୍ଚଦଶ ଶତାବ୍ଦୀ ବେଳକୁ ଏହା ଏକ ବନ୍ଦରରୂପେ ବିକଶିତ ହୋଇଥିଲା। ଉତ୍ତର ଓଡ଼ିଶା ଓ କଲିକତା ଭିତରେ ବାଣିଜ୍ୟିକ ସମ୍ପର୍କ ରକ୍ଷା କରିବାପାଇଁ ଏହି ବନ୍ଦର ବିକଶିତ ହୋଇଥିଲା, ଯାହା ୧୯୪୭ର ଭାରତର ସ୍ୱାଧୀନତା ପରେ ଧିମା ପଡ଼ିଯାଇଥିଲା। ଏପ୍ରିଲ ୧୯୯୮ରେ ଧାମରା ବନ୍ଦର ଗଢ଼ି ତୋଳିବା ପାଇଁ ଏକ ଚୁକ୍ତିନାମା ସ୍ୱାକ୍ଷରିତ ହେଲା। ବଙ୍ଗୋପସାଗରଠାରୁ ପାଖାପାଖି ସାତ କିଲୋମିଟର ଦୂରରେ ଏହି ଗଭୀର ଜଳ ବନ୍ଦରକୁ ତିଆରି କରିବାକୁ ପ୍ରସ୍ତାବ ହେଲା। ଭବିଷ୍ୟତ କାର୍ଯ୍ୟ ଯୋଜନା ଧାମରାର ଚାରିଡ଼ିହାଠାରେ ଓଡ଼ିଶାର ପ୍ରଥମ ଜାହାଜ ତିଆରି କାରଖାନା ପ୍ରତିଷ୍ଠିତ ହେବାର ଅଛି। ଏହା ପୂର୍ବଭାରତେର ପ୍ରଥମ ପ୍ରାଇଭେଟ ସଂସ୍ଥା ହେବ। ଅପିଜୟ ସୁରେନ୍ଦ୍ର ଗ୍ରୁପ ଓ ଭାରତ ସିପୟାର୍ଡ ଲିମିଟେଡ୍ ଏହି ଆଧୁନିକତମ ଜାହାଜ ତିଆରି କାରଖାନାକୁ ୨୨୦୦କୋଟି ଟଙ୍କାର ପୁଞ୍ଜି ବିନିଯୋଗ କରି ମିଳିତ ଭାବେ ଗଢିବେ। ଏହି ପ୍ରକଳ୍ପର ପ୍ରଥମ ପର୍ଯ୍ୟାୟରେ ୯୦୦ କୋଟି ଟଙ୍କା ବ୍ୟୟ କରାଯିବ ବୋଲି ଅଟକଳ ହୋଇଛି। ୱେଲସ୍ପନ ପାୱାର ଏଣ୍ଡ ଷ୍ଟିଲ୍ ଲିଃ. ଧାମରାଠାରେ ଏକ ଲୌହ ପରିଶୋଧନ କେନ୍ଦ୍ର ପ୍ରତିଷ୍ଠା କରିବାର ପ୍ରସ୍ତାବ ଦେିଇଛନ୍ତି। ଏହି କମ୍ପାନୀ ଆଗରୁ ୬୧୦୩.୮୦ କୋଟି ଟଙ୍କାର ଏକ ଇଷ୍ପାତ କାରଖାନା ଟାଙ୍ଗୀଠାରେ ପ୍ରତିଷ୍ଠା କରିବାପାଇଁ ଆଗରୁ ମଞ୍ଜୁରି ପାଇ ସାରିଛନ୍ତି। ଦର୍ଶନୀୟ ସ୍ଥାନ ଧାମରେଈ ମନ୍ଦିର ଧାମରା ବନ୍ଦର ସାତଭାୟା ଭିତର କନିକା କୁମ୍ଭୀର ଅଭୟାରଣ୍ୟ ଧାମରାମୁହାଣର ଅପରୂପ ଶୋଭାରେ ବିମୁଗ୍ଧ କବିବର ରାଧାନାଥ  ଉଷା  କାବ୍ୟରେ ଲେଖିଛନ୍ତି:  ଧାମରା ମୋହାଣେ ପାଣ୍ଡୁ ଜଳାରଣ୍ୟେ ବାହୁଁ ନୌଚର ପୂର୍ବମୁଖେ ତରୀ ଦେଖଇ ସମ୍ମୁଖେ ମହା ସାଗର ନୀଳ ସେତୁ କାନ୍ତି ଧରିତ୍ରୀର ଶ୍ୟାମ ସୀମା ବଳୟ ଧନ-ଜନ-ପ୍ରାଣ ବିନାଶ ଚିନ୍ତାରେ ହୋଇ ଅଥୟ ଭୟେ ଜଡ଼କର ଯୋଡ଼ି ପୋତ-ପଡ଼ି ଯାଚେ ଅଭୟ ତେଜୋଧାମ ଯେଉଁ ଧାମରୀ ଦେବୀଙ୍କ କଞ୍ଜ ପୟରେ ତାଙ୍କ ଅଧିଷ୍ଠିତ ଭୂମିରୁ ଆସିଲେ ଭୂପ କୁମରେ।
ରସୁଣ ଏକ ଗୁଳ୍ମ ଜାତୀୟ ଉଦ୍ଭିଦ । ଏହା ଏକ ଭଲ ମସଲା ଭାବେ ମଧ୍ୟ ଲୋକପ୍ରିୟ। ଏହି ଗୁଳ୍ମ ଅତି ବେଶୀରେ ୩୦ ସେ.ମି. ଉଚ୍ଚତା ଯାଏଁ ବଢ଼ିଥାଏ । ପତ୍ର ଗୁଡ଼ିକ ଚେପଟା, ସରୁ ଓ ଲମ୍ବା । ଏହାର ମୂଳରେ କଲି କଲି ହୋଇ ଏକ ଧଳା ଆବରଣରେ ଆବୃତ ହୋଇ ରସୁଣ ରହିଥାଏ। ଏହାର ମୂଳକୁ ହିଁ ମୁଖ୍ୟତଃ ମସଲା ଓ ଔଷଧ ରୂପରେ ବ୍ୟବହାର କରାଯାଇଥାଏ । ଭାରତୀୟ ବ୍ୟଞ୍ଜନରେ ଏହାର ବହୁଳ ବ୍ୟବହାର ହୋଇଥାଏ । ବିବିଧ ଭାଷାରେ ନାମ ବ୍ୟବହାର ଔଷଧୀୟ ଦେହରୁ କୃମି ମାରିବାରେ ଥଣ୍ଡା, ସର୍ଦ୍ଦି ଦୂର କରିବାରେ, ଟନସିଲ  (ଗଳାବ୍ୟଥା), କଣ୍ଠର କର୍କଶ ସ୍ୱରରେ ଲାଳ ବୃଦ୍ଧି କରିବା ଓ ହଜମରେ ସହାୟତା କରିବାରେ, ପେଟର ବାୟୁ ଓ ପେଟକାମୁଡ଼ା ଆଦି ଦୂର କରିବାରେ ମୂତ୍ରର ପ୍ରବାହକୁ ସୁଗମ କରିବାରେ ଜ୍ୱର ଦୂର କରିବାରେ ଫୁଲା, ଦରଜ ଦୂର କରିବାରେ ବ୍ରୋଙ୍କାଇଟିସ, ଯକ୍ଷ୍ମା  (ଟ୍ୟୁବରକୁଲୋସିସ) , ନିମୁନିଆ (ସନ୍ନିପାତ), ଆସ୍ଥ୍ମା (ଶ୍ୱାସ), ଏବଂ ଅନ୍ୟାନ୍ୟ ଶ୍ୱାସ ସମ୍ବନ୍ଧିୟ ରୋଗରେ ଏହା ଉଚ୍ଚ ରକ୍ତଚାପର ଉତ୍ତମ ଔଷଧ । ଏଥିପାଇଁ କଞ୍ଚା ରସୁଣକୁ ସାଲାଡରେ ଖିଆଯାଏ । ଏହା କର୍କଟ ରୋଗର ପ୍ରତିଷେଧକ ଓ ଆଣ୍ଟିବାୟୋଟିକ କାନଟଣା, କାଲାପଣ ଓ ବାଳ ବଢିବାରେ ବିଳମ୍ବ ହେଲେ ଏହାର ପ୍ରୟୋଗ କରାଯାଏ, ଏଥିପାଇଁ ରସୁଣକୁ ଛେଚି ନଡିଆ ତେଲରେ ଗରମ କରି, ସେହି ତେଲକୁ ଛାଣି ତାକୁ ନଖ ଉଷୁମ କାନରେ ପକାଯାଏ। ବିଭିନ୍ନ ଚର୍ମରୋଗରେ ଏହା ଗୁଣକାରୀ ବୈଜ୍ଞାନିକ ପର୍ଯ୍ୟବେକ୍ଷଣରୁ ଜଣା ପଡ଼ିଛି ଯେ, ରସୁଣ ଖାଇବାଦ୍ୱାରା ଦେହରେ କୋଲେଷ୍ଟରଲର ମାତ୍ରା କମ୍ ହୁଏ । ଅନ୍ୟାନ୍ୟ ନିମ୍ନରକ୍ତଚାପ  ର ରୋଗୀ ରସୁଣ ଖାଇବା ହାନିକାରକ ।
ଲେଫ୍ଟନାଣ୍ଟ ଜେନେରାଲ ଚଣ୍ଡି ପ୍ରସାଦ ମହାନ୍ତି ଜଣେ ଭାରତୀୟ ସେନାର ଅବସରପ୍ରାପ୍ତ ଅଧିକାରୀ । ସେ ପରମ ବିଶିଷ୍ଟ ସେବା ମେଡ଼ାଲ, ଅତି ବିଶିଷ୍ଟ ସେବା ମେଡ଼ାଲ, ବିଶିଷ୍ଟ ସେବା ମେଡ଼ାଲ ଓ ସେନା ମେଡ଼ାଲ ଆଦି ସେନା ପଦକ ଲାଭ କରିଛନ୍ତି । ୨୦୨୧ ଫେବୃଆରୀ ୧ ତାରିଖରେ ସେ ଭାରତୀୟ ସେନାର ଉପମୁଖ୍ୟ ଭାବରେ ଦାୟିତ୍ୱ ଗ୍ରହଣ କରିଥିଲେ ଓ ୨୦୨୨ ମସିହା ଜାନୁଆରୀ ୩୧ତାରିଖରେ ନିଜ ଅବସର ପର୍ଯ୍ୟନ୍ତ ସେ ଏହି ପଦବୀରେ ରହିଥିଲେ । ପୂର୍ବରୁ ସେ ୨୦୨୦ ଜାନୁଆରୀ ୩୦ ତାରିଖରେ ଦକ୍ଷିଣ କମାଣ୍ଡର କମାଣ୍ଡିଂ ଇନ ଚିଫ ଭାବରେ ଦାୟିତ୍ୱ ଗ୍ରହଣ କରିଥିଲେ । ସେ ଆରଆଇଏମସିରେ ତାଲିମ ଗ୍ରହଣ କରିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା ଚଣ୍ଡିପ୍ରସାଦଙ୍କ ପିତା ଜିତେନ୍ଦ୍ର ମହାନ୍ତି ଜଣେ ପ୍ରଶାସନିକ ସେବା ଅଧିକାରୀ ଏବଂ ମା ସାରଦା ମହାନ୍ତି ସ୍ୱାମୀ ବିବେକାନନ୍ଦ ସ୍ମାରକୀ ମହାବିଦ୍ୟାଳୟରେ ଓଡ଼ିଆ ଅଧ୍ୟାପିକା ଥିଲେ । ଚଣ୍ଡିପ୍ରସାଦ, ବାଗାସାହି ଉଚ୍ଚ ପ୍ରାଥମିକ ବିଦ୍ୟାଳୟରେ ପାଠ ପଢ଼ିଥିଲେ । ଏହାପରେ ସେ ଡେରାଡୁନର ରାଷ୍ଟ୍ରୀୟ ଭାରତୀୟ ମିଲିଟାରି ମହାବିଦ୍ୟାଳୟ ଓ ରାଷ୍ଟ୍ରୀୟ ରକ୍ଷା ଏକାଡେମୀରେ ତାଲିମ ପାଇଥିଲେ । ସେ ୱେଲିଙ୍ଗଟନ୍‌ର ପ୍ରତିରକ୍ଷା ସେବା କର୍ମଚାରୀ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ପରେ ସେ ମ୍ୟାନେଜମେଣ୍ଟରେ ସ୍ନାତକୋତ୍ତର ଓ ଏମଫିଲ ଶିକ୍ଷାଲାଭ କରିଥିଲେ । ଚୀନ, ଦକ୍ଷିଣ ଏସିଆ ଏବଂ ଉତ୍ତର ପୂର୍ବ ଭାରତ ଉପରେ ସେ ବିସ୍ତୃତ ଅଧ୍ୟୟନ କରିଛନ୍ତି । ବୃତ୍ତିଗତ ଜୀବନ ଚଣ୍ଡିପ୍ରସାଦ ୧୯୮୨ ମସିହା ଜୁନ ମାସରେ ରାଜପୁତ ରେଜିମେଣ୍ଟରେ ସେକେଣ୍ଡ ଲେଫ୍ଟନାଣ୍ଟ ଭାବରେ ଯୋଗ ଦେଇଥିଲେ । ସେ ଉଭୟ ଜାମ୍ମୁ କାଶ୍ମୀର ଏବଂ ଉତ୍ତର-ପୂର୍ବ ଭାରତରେ ସେନାର ନେତୃତ୍ୱ ନେଇଥିଲେ । ପଶ୍ଚିମ ଆଫ୍ରିକୀୟ ଦେଶ କଙ୍ଗୋଠାରେ ସେ ଜାତିସଂଘ ପାଇଁ ଏକ ବହୁ ଦେଶିୟ ମିଳିତ ବାଟାଲିୟନରେ ନେତୃତ୍ୱ ମଧ୍ୟ ନେଇଥିଲେ । ସେ ସେଚେଲ୍ସ ସରକାରଙ୍କ ସାମରିକ ପରାମର୍ଶଦାତା ଭାବରେ କାର୍ଯ୍ୟ କରିଥିଲେ । ସେ ଭାରତ-ଚୀନ ସୀମା ମଧ୍ୟରେ ଏକ ପାର୍ବତୀୟ ସୈନ୍ୟଦଳ ଓ ୨୦୧୪ରେ ଆସାମରେ ଅନ୍ୟ ଏକ ପାର୍ବତୀୟ ସୈନ୍ୟଦଳର ନେତୃତ୍ୱ ନେଇଥିଲେ । ସେ ନୂଆଦିଲ୍ଲୀରେ ପ୍ରତିରକ୍ଷା ମନ୍ତ୍ରଣାଳୟର ଇଣ୍ଟିଗ୍ରେଟେଡ୍ ହେଡକ୍ୱାର୍ଟରରେ ଅପରେସନ୍ ଲଜିଷ୍ଟିକ୍ ଏବଂ ସାମରିକ ବିଭାଗର ମହାନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ । ୨୦୧୭ ମସିହାରେ ଡୋକଲାମ ଘଟଣା ପରେ, ସେ ଇଷ୍ଟର୍ଣ୍ଣ କମାଣ୍ଡରେ ସେ କର୍ପ୍ସର ନେତୃତ୍ୱ ନେଇଥିଲେ ଏବଂ ପରେ ବରେଲିଠାରେ ଉତ୍ତର ଭାରତ କ୍ଷେତ୍ରର ଜିଓସି ଭାବରେ ନିଯୁକ୍ତ ହୋଇଥିଲେ । ୨୦୨୨ ଜାନୁଆରୀ ୩୧ ତାରିଖରେ ସେ ସେନାବାହିନୀରୁ ଅବସର ଗ୍ରହଣ କରିଥିଲେ ।
କିରଣ ଶଙ୍କର ମୋରେ  ( ଜନ୍ମ ୪ ସେପ୍ଟେମ୍ବର ୧୯୬୨ ) ଭାରତୀୟ କ୍ରିକେଟ ଦଳର ଜଣେ ୱିକେଟ କିପର  ।ସେ ୧୯୮୪ରୁ 1୧୯୯୩ ମଧ୍ୟରେ ଭାରତୀୟ ଜାତୀୟ ଦଳ ପାଇଁ ଖେଳିଥିଲେ । ସେ ୨୦୦୬ ଯାଏ ଭାରତୀୟ କ୍ରିକେଟର ସେଲେକ୍ସନ କମିଟିର ଚେୟାରମ୍ୟାନ ମଧ୍ୟ ଥିଲେ । କ୍ରିକେଟ ଜୀବନୀ କିରଣ ମୋରେ ୧୯୭୦ ଦଶକରେ ଭାରତୀୟ ୧୯ ବର୍ଷରୁ ତଳ ଜାତୀୟ ଦଳରେ ଖେଳୁଥିଲେ । ସେ ମୁମ୍ବାଇ ରରଫରୁ ଘରେଇ କ୍ରିକେଟ ଖେଳିବା ସହ , ଇଂଲଣ୍ଡ କାଉଣ୍ଟି ମଧ୍ୟ ଖେଳୁଥିଲେ । ପ୍ରଥମ କରି ସେ ଜାତୀୟ ଦଳରେ ୧୯୮୨/୮୩ରେ ୱେଷ୍ଟ ଇଣ୍ଡିଜ ଗସ୍ତ ପାଇଁ ବଛା ହେଇଥିଲେ ମଧ୍ୟ ସେ ସୟଦ କିରିମାନିଙ୍କ ଉପସ୍ଥିତି ଯୋଗୁ ଆଦୌ ମେଚ ଖେଳିବାର ସୁଯୋଗ ପାଇ ନ ଥିଲେ । ୧୯୮୩ /୮୪ରେ ଘରେଇ ରଣଜୀ ଟ୍ରଫିରେ ବରୋଦା ଦଳ ପାଇଁ ଉଭୟ ବ୍ୟାଟିଂ ଓ କିପିଙ୍ଗରେ ସ୍ମରଣୀୟ ଖେଳ ଦେଖେଇ ଦଳକୁ ସେମିଫିନାଲ ପହଞ୍ଚିବାରେ ସାହାଯ୍ୟ କରିଥିଲେ । ପ୍ରଥମ କରି ସେ ଇଂଲଣ୍ଡ ବିପକ୍ଷରେ ୨ଟି ଏକଦିବସୀୟ ଅନ୍ତର୍ଜାତିକ ଖେଳି ଥିଲେ ୧୯୮୪ /୮୫ରେ । ଅନ୍ତର୍ଜାତିକ କ୍ରିକେଟରେ ମୋରେ ୧୯୮୫ ବିଶ୍ୱ ସିରିଜ କ୍ରିକେଟରେ କିରିମାନୀ ଆହତ ହେବା କାରଣରୁ ମୋରେ ଅବଶିଷ୍ଟ ମେଚ ଖେଳିବାର ସୁଯୋଗ ପାଇଲେ ଆଉ ନିଜ ସ୍ଥାନ ବଜାୟ ରଖିବାରେ ସଫଳ ହେଲେ । ସେହି ଦିନରୁ ୧୯୯୩ ଯାଏ କିରଣ ଭାରତୀୟ ଟେଷ୍ଟ ଦଳର ନିୟମିତ ୱିକେଟ କିପର ରହିଥିଲେ । ଏକଦିବସୀୟରେ କିନ୍ତୁ ଭଲ ବ୍ୟାଟିଂ କରୁଥିବା ଅନ୍ୟ ଇକେଟ କିପରମାନେ ତାଙ୍କ ବଦଳରେ ସ୍ଥାନ ପାଉଥିଲେ । କିରଣ ମୋରେ ତାଙ୍କର ପ୍ରଥମ ପୂର୍ଣ ସିରିଜ ଇଂଲଣ୍ଡ ସହ ଖେଳି ୩ଟି ଟେଷ୍ଟରେ ରେକର୍ଡ ସଂଖ୍ୟକ 16ଟି କେଚ ନେଇଥିଲେ । ୧୯୮୬ର ଏହି ସିରିଜରେ ସେ ବ୍ୟାଟିଂ ମଧ୍ୟ ଉନ୍ନତ ହାର ସହିତ କରି ଦ୍ୱିତୀୟ ସ୍ଥାନରେ ଥିଲେ । ତାହା ପରେ ୱେଷ୍ଟ ଇଣ୍ଡିସ ଓ ପାକିସ୍ତାନ ସିରିଜରେ ମଧ୍ୟ ସେ ଉଭୟ କିପିଙ୍ଗ ଓ ବ୍ୟାଟିଂରେ ଖୁବ ଭଲ ପ୍ରଦର୍ଶନ ଦେଇଥିଲେ । ୧୯୮୮/୮୯ ୱେଷ୍ଟ ଇଣ୍ଡିଜ ସିରିଜରେ ଏକ ଟେଷ୍ଟରେ ଗୋଟିଏ ମେଚରେ ସେ ବିଶ୍ୱ ରେକର୍ଡ ୬ଟି ଷ୍ଟମ୍ପିଙ୍ଗ କରିଥିଲେ । ୧୯୮୯/୯୦ରେ ସେ ଅଝାରୁଦ୍ଦିନଙ୍କ ଅଧୀନରେ ଉପଧିନାୟକ ଥିଲେ । ୧୯୯୨ ବିଶ୍ୱ କପରେ ମୋରେ ଜାଭେଦ ମିଆଦାଦଙ୍କ ସହ ପଡିଆରେ ବିବାଦରେ ଜଡ଼ିତ ହେଇଥିଲେ ଯାହା କି ଦର୍ଶକମାନେ ମନେ ରଖନ୍ତି । ୧୯୯୪ ପରେ ତାଙ୍କର ଖେଳର ସ୍ତର ଘଟିବାକୁ ଆରମ୍ଭ ହେଲା ଓ ସେ ଜାତୀୟ ଦଳରେ ତାଙ୍କ ରାଜ୍ୟ ଦଳ ସାଥି ନୟନ ମୋଙ୍ଗିଆଙ୍କ ଦ୍ୱାରା ସ୍ଥାନ ଚ୍ୟୁତ ହେଲେ । କ୍ରିକେଟ ପାଇଁ ଅନ୍ୟ ଅବଦାନ ମୋରେ ଅବସର ପରେ ଏକ କ୍ରିକେଟ ଏକାଡେମୀ ଖୋଲିଥିଲେ ଓ ୨୦୦୨ରୁ ୨୦୦୬ ଯାଏ ଜାତୀୟ କ୍ରିକେଟ ଦଳ ପାଇଁ ମନୋନୟନ କମିଟିର ଚେୟାରମ୍ୟାନ ଥିଲେ । ସେ ମନୋନୟନ କମିଟିରେ ତାଙ୍କ କାର୍ଯ୍ୟକାଳ ମଧ୍ୟରେ ଅନେକ ବରିଷ୍ଠ ଖେଳାଳିଙ୍କୁ ଦଳରୁ ବାହାର କରି ଯୁବ ପ୍ରତିଭାଙ୍କୁ ସ୍ଥାନ ଦେଇଥିଲେ ।
ଏକିନୋକୋକୋସିସ ବା ହାଇଡାଟିଡ ରୋଗ ବା ହାଇଡାଟିଡୋସିସ ବା ଏକିନୋକୋକାଲ ରୋଗ  (ଇଂରାଜୀରେ ଯଥାକ୍ରମେ , ), ଏକ ପ୍ରକାର ଏକିନୋକୋକୋସ ଟାଇପର ଫିତାକୃମି ଜାତୀୟ ପରଜୀବୀ ରୋଗ  । ଲୋକମାନଙ୍କର ଦୁଇ ପ୍ରକାର ରୋଗ ହୁଏ ଯଥା ସିସ୍ଟିକ ଏକିନୋକୋକୋସିସ ଓ ଆଲ୍‌ଭିଓଲାର ଏକିନୋକୋକୋସିସ । ସ୍ୱଳ୍ପ ଦେଖାଯାଉଥିବା ଦୁଇ ପ୍ରକାର ରୋଗ ନାମ ପଲିସିସ୍ଟିକ ଏକିନୋକୋକୋସିସ ଓ ୟୁନିସିସ୍ଟିସେକିନୋକୋକୋସ । ଅଧିକାଂଶ କ୍ଷେତ୍ରରେ ଆରମ୍ଭରୁ କୌଣସି ଲକ୍ଷଣ ଦେଖାଯାଏନାହିଁ ଓ ଏହା ବର୍ଷେ ପର୍ଯ୍ୟନ୍ତ ରହିପାରେ । ସିସ୍ଟର ସ୍ଥାନ ଓ ଆକାର ଅନୁସାରେ ଚିହ୍ନ ଓ ଲକ୍ଷଣ ଦେଖାଯାଏ । ଆଲ୍‌ଭିଓଲାର ରୋଗ ଯକୃତରେ ଆରମ୍ଭ ହୁଏ କିନ୍ତୁ ଏହା ଫୁସ‌ଫୁସ ଓ ମସ୍ତିଷ୍କ ଭଳି ଅନ୍ୟ ଅଙ୍ଗକୁ ମଧ୍ୟ ବ୍ୟାପିପାରେ । ଯକୃତରେ ରୋଗ ହେଲେ ପେଟରେ ଯନ୍ତ୍ରଣା ହୁଏ, ଓଜନ ହ୍ରାସ ହୁଏ ଓ ହଳଦିଆ ଦେଖାଯାଏ । ଫୁସ୍‌ଫୁସ୍‌ରେ ରୋଗ ହେଲେ ଛାତି ଯନ୍ତ୍ରଣା, ଛୋଟ ଶ୍ୱାସକ୍ରିୟା, କାଶ ଓ କଫ ହୁଏ । ସଂକ୍ରମିତ ପଶୁଙ୍କ ନିକଟ ସଂସ୍ପର୍ଶରେ ଆସିଲେ ବା ପରଜୀବୀର ଅଣ୍ଡା ମିଶ୍ରିତ ଖାଦ୍ୟ ଓ ଜଳ ଗ୍ରହଣ କଲେ ଏହି ରୋଗ ବ୍ୟାପେ । ସଂକ୍ରମିତ ହୋଇଥିବା ମାଂସାହାରୀ ପଶୁଙ୍କ ମଳ ମାଧ୍ୟମରେ ଅଣ୍ଡା ବାହାରିଯାଏ । ସାଧାରଣତଃ କୁକୁର, କୋକିଶିଆଳି ଓ ଗଧିଆ ସଂକ୍ରମିତ ହୁଅନ୍ତି । ଏହି ପଶୁମାନେ ଖାଉଥିବା ମେଣ୍ଢା ଓ ରୋଡେଣ୍ଟଙ୍କର ଏହି ପଶୁମାନେ ଖାଉଥିବା ମେଣ୍ଢା ଓ ରୋଡେଣ୍ଟଙ୍କର  (ମୂଷା, ଗୁଣ୍ଡୁଚି ଜାତୀୟ ଜୀବ) ଦେହରେ ସିସ୍ଟ ଥିଲେ ତାଙ୍କ ଅଙ୍ଗର ମାଂସ ଖାଇବା ପରେ ହିଁ ସଂକ୍ରମଣ ହୁଏ  । ଏକିନୋକୋକସ୍‌ର ପ୍ରକାର ଅନୁସାରେ ଲକ୍ଷଣ ଦେଖାଯାଏ । ରୋଗ ନିର୍ଣ୍ଣୟ ନିମନ୍ତେ ଅଲ୍ଟ୍ରାସାଉଣ୍ଡ ବ୍ୟବ‌ହାର କଲେ ମଧ୍ୟ ସି.ଟି. ସ୍କାନ ବା ଏମ.ଆର.ଆ‌ଇ. ଆବଶ୍ୟକ ହୋଇପାରେ । ରକ୍ତରେ ଆଣ୍ଟିବଡି ମିଳିଲ ବା ବାୟୋପ୍ସି କଲେ ରୋଗ ନିଧାର୍ଯ୍ୟ ଭାବେ ଜଣାଯାଏ । ମେଣ୍ଢାଙ୍କୁ ଟିକା ଦେଇ ଓ କୁକୁରଙ୍କର ଚିକିତ୍ସା କରି ଏହି ରୋଗକୁ ପ୍ରତିରୋଧ କରିହୁଏ । ଅଧିକାଂଶ ସମୟରେ ଚିକିତ୍ସା କଷ୍ଟସାଧ୍ୟ ହୁଏ । ଚର୍ମ ମଧ୍ୟ ଦେଇ ସିସ୍ଟ ଡ୍ରେନ କରି ଔଷଧ ଦିଆଯାଏ । ବେଳେ ବେଳେ ରୋଗକୁ କେବଳ ନିରିକ୍ଷଣ କରାଯାଏ । ଆଲ୍‌ଭିଓଲାର୍ ଟାଇପ୍‌କୁ ଅପରେଶନ କଲାପରେ ଔଷଧ ଦେଇ ଚିକିତ୍ସା କରାଯାଏ । ଅନେକ ବର୍ଷ ନିମନ୍ତେ ଆଲ୍‌ବେଣ୍ଡାଜୋଲ ଦେବା ଆବଶ୍ୟକ ହୋଇପାରେ । ଆଲ୍‌ଭିଓଲାର୍ ରୋଗରେ ମୃତ୍ୟୁ ହୋଇପାରେ । ପୃଥିବୀର ଆନେକ ସ୍ଥାନରେ ଏହି ରୋଗ ହୁଏ ଓ ଅଧୁନା ପ୍ରାୟ ଏକ ନିୟୁତ ଲୋକ ଏହି ରୋଗ ଭୋଗୁଛନ୍ତି । ଦକ୍ଷିଣ ଆମେରିକା, ଆଫ୍ରିକା ଓ ଏସିଆର କେତେକ ସ୍ଥାନରେ ଜନସଂଖ୍ୟାର ୧୦% ଏହି ରୋଗର ଶୀକାର ହୁଅନ୍ତି । ୧୯୯୦ ମସିହାରେ ଏହାଦ୍ୱାରା ୨୦୦୦ ମୃତ୍ୟୁ ହୋଇଥିବା ବେଳେ ୨୦୧୦ ମସିହାରେ ଏହା କମିଯାଇ ୧୨୦୦ ମୃତ୍ୟୁ ହୋଇଛି । ଏହି ରୋଗର ବାର୍ଷିକ ଅର୍ଥନୈତିକ ଖର୍ଚ୍ଚ ହିସାବ କରି ଦେଖାଯାଇଛି ଯେ ଏହା ପ୍ରାୟ ୩ ବିଲିଅନ ଆମେରିକିୟ ଡଲାର । ଏହା ଘୁଷୁରୀ, ଗାଈ ଓ ଘୋଡ଼ାଙ୍କୁ ମଧ୍ୟ ଆକ୍ରମଣ କରେ ।
ଶ୍ରୀତମ ଦାସ ଜଣେ ଓଡ଼ିଆ କଥାଚିତ୍ର ଅଭିନେତା ଓ ନିର୍ଦ୍ଦେଶକ । ସେ ୬୦ରୁ ଉର୍ଦ୍ଧ ଓଡ଼ିଆ କଥାଚିତ୍ରରେ ଅଭିନୟ କରିସାରିଛନ୍ତି । ତାଙ୍କର ଜନ୍ମ ଓଡ଼ିଶାର କଟକରେ ହୋଇଥିଲା । ସେ ୧୯୯୫ରେ ପ୍ରଥମେ ଓଡ଼ିଆ ସିନେମା ସାବିତ୍ରୀରେ ଅଭିନେତା ଭାବରେ ଅଭିନୟ ଆରମ୍ଭ କରିଥିଲେ । ଏଯାବତ ଅନେକ ସଫଳ ସିନେମାରେ ସେ ଅଭିନୟ ଓ ତୁ ଥାଆ ମୁଁ ଯାଉଚି ରୁଷିରେ କାହାଣୀକାର, ନିର୍ଦ୍ଦେଶକ ଓ ଅଭିନେତା ଭାବରେ କାମ କରିସାରିଛନ୍ତି ।  "ତୁ ଥା ମୁଁ ଯାଉଛି ରୁଷି"  ଚଳଚ୍ଚିତ୍ରର ପ୍ରଯୋଜନା ସଂସ୍ଥା  "ଷ୍ଟାର କନସଲଟାନ୍ସୀ" ର ଚିଟଫଣ୍ଡ କାରବାରରେ ଜଡ଼ିତ ଥିବାନେଇ, ପ୍ରବର୍ତ୍ତନ ନିର୍ଦ୍ଦେଶାଳୟ ଶ୍ରୀତମଙ୍କୁ ୨୦୧୮ରେ ଜେରା ମଧ୍ୟ କରିଥିଲା । ଶ୍ରୀତମ, ଭାରତୀୟ ଜନତା ପାର୍ଟିରେ ଯୋଗଦେଇ ପ୍ରତ୍ୟକ୍ଷ ରାଜନୀତିରେ ମଧ୍ୟ ପାଦ ଦେଇଛନ୍ତି ।
ଲୋପାମୁଦ୍ରା ମିତ୍ର ଜଣେ ବଙ୍ଗାଳୀ କଣ୍ଠଶିଳ୍ପୀ । ସେ ଜୀବନମୁଖି, ଆଧୁନିକ ସହିତ ରବୀନ୍ଦ୍ର ସଙ୍ଗୀତ ଆଦି ଗାଇଥାନ୍ତି । ପ୍ରାରମ୍ଭିକ ଜୀବନ ଲୋପାମୁଦ୍ରା ପଶ୍ଚିମ ବଙ୍ଗର କଲିକତାଠାରେ ଜନ୍ମଗ୍ରହଣ କରିଥିଲେ । ସେ କଲିକତା ବିଶ୍ୱ ବିଦ୍ୟାଳୟ ଅଧିନରେ ଥିବା ବାସନ୍ତୀ ଦେବୀ କଲେଜରେ ପାଠ ପଢ଼ିଥିଲେ । ଗାଇଥିବା ଗୀତର ତାଲିକା ଆଧୁନିକ ଗୀତ ଅନ୍ୟ ହାୱା  (୧୯୯୬) ଅନ୍ୟ ହାୱା ଅନ୍ୟ ଗାଁ  (୧୯୯୯) ସଙ୍କୋତା ଦୁଲଚେ  (୧୯୯୯) ଭାଲୋବାସତେୟ ବୋଲୋ  (୨୦୦୦) ଡାକ୍‌ଚି ଅକାଶ  (୨୦୦୧) କବିତା ଥେକେ ଗାଁ  (୨୦୦୨) ଏଇ ଅବେଲୟ  (୨୦୦୩) ଏ ଘର ତୋଖୋନ  (୨୦୦୩) ପ୍ରାଣ ଖୋଲା ଗାଁ  (୨୦୦୩) ଝୋର ହୋତେ ପାରି  (୨୦୦୪) ଏକ ଟକ୍ରୋ ରୋଡ୍  (୨୦୦୫) ଏମନ ହାୟ  (୨୦୦୬) ଛତା ଧର  (୨୦୦୭) ପୋ ଏ ପୋରା ଫୋ ଏ ଫେଲ୍  (୨୦୦୮) ଗାଲଫୁଲୁନି ଖୁକୁମୋନି  (୨୦୦୯) ମନଫକିର  (୨୦୧୧) ବନ୍ଦେ ମାତରମ୍  (୨୦୧୪) ରବୀନ୍ଦ୍ର ସଙ୍ଗୀତ ବିଶ୍ମୟେ  (୨୦୦୪) କଥା ଶେଷେ ଓ ମୋର ଦରଦିୟା ମନେ ରଖ  (୨୦୦୬) ଆନନ୍ଦ  (୨୦୦୯) କ୍ଷମା କର ପ୍ରଭୁ  (୨୦୧୫) ଦ୍ୱେତ ସଙ୍ଗୀତ ନୂତନ ଗାଁର ନୂତନ ବାଆ  ୧୯୯୭   (କବୀର ସୁମନଙ୍କ ସହିତ) ଭିତର ଘରେ ବୃଷ୍ଟି  ୧୯୯୮   (କବୀର ସୁମନଙ୍କ ସହିତ) ଗାଁବେଳା  ୨୦୦୪   (ଶ୍ରୀକାନ୍ତ ଆଚାର୍ଯ୍ୟଙ୍କ ସହିତ) ସୁରେର ଦଶର  (ଶ୍ରୀକାନ୍ତ ଆଚାର୍ଯ୍ୟଙ୍କ ସହିତ) ଶାପମୋଚନ  (ଶ୍ରୀକାନ୍ତ ଆଚାର୍ଯ୍ୟ ଏବଂ ଅନ୍ୟମାନଙ୍କ ସହିତ) ପୁରସ୍କାର ସେ ତାଙ୍କର ଗାୟନ ଶୈଳୀ ଏବଂ ଶାସ୍ତ୍ରୀୟ ସ୍ୱର ପାଇଁ ଅନେକ ପୁରସ୍କାର ପାରିଛନ୍ତି  ।
, ଇପିଲିମୁମାବ, ଏକ ବେପାର ନାମ ୟେରଭୋଏ, ହେଉଛି ଏକ ଔଷଧ ଯାହା ମେଲାନୋମା, ବୃକ୍‌କୀୟ ଜୀବକୋଷ କର୍କଟ, ମେସୋଥେଲିଓମା ଏବଂ ଅଣ-ଛୋଟ କୋଷ ଫୁସଫୁସ କର୍କଟର   ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ପ୍ରାୟ ନିଭୋଲୁମାବ ସହିତ ଏକତ୍ର ଦିଆଯାଏ । ଏହା ଧୀରେ ଧୀରେ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ଗଲୁ, ଥକାପଣ, ତରଳ ଝାଡ଼ା, ଅଇ, ଜ୍ୱର, ଥାଇରଏଡ୍ ସମସ୍ୟା, ଅଣନିଶ୍ୱାସ, ଯକୃତ ପ୍ରଦାହ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନ୍ତନଳୀ ପ୍ରଦାହ, ବିଷାକ୍ତ ଏପିଡର୍ମାଲ ନେକ୍ରୋଲାଇସିସ ଏବଂ ନିଉରୋପାଥି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସିଟିଏଲଏ-୪  ( -4 ) ସ‌ହିତ ସଂଯୁକ୍ର ହୋଇ ଅବରୋଧ କରେ ଯାହା ଫଳରେ କର୍କଟ ରୋଗ ବିରୁଦ୍ଧରେ ଟି-କୋଷର କାର୍ଯ୍ୟକଳାପକୁ ବୃଦ୍ଧି କରେଇଥାଏ  । ୨୦୧୧ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଇପିଲିମୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୨୦୦ ମିଗ୍ରା ପାଇଁ ପ୍ରାୟ ୧୫,୦୦୦ ପାଉଣ୍ଡ ଖର୍ଚ୍ଚ ହୋଇଛି । ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୩୨,୩୦୦ ଡଲାର ଅଟେ
ଗୁଗଲ ଡୁଓ ଭିଡିଓ ମାଧ୍ୟମରେ କଥାବାର୍ତ୍ତା ହେବାର ଏକ ମୋବାଇଲ ଆପ୍ଲିକେସନ୍ , ଏହା ଗୁଗଲର ଏକ ଉତ୍ପାଦ , ଉଭୟ ଆଣ୍ଡ୍ରଏଡ଼ ଏବଂ ଆଇଓଏସରେ ଉପଲବ୍ଧ । ମଇ ୧୮ ୨୦୧୬ରେ ଗୁଗଲ ଆଇ/ଓରେ ଆଲ୍ଲୋ   ଘୋଷିତ ହେଲା । ଅଗଷ୍ଟ ୧୬ ୨୦୧୬ରେ ଡୁଓ ୟୁନାଇଟେଡ ସ୍ଟେଟ୍ସ୍ରେ ଆରମ୍ଭ ହେଲା , ଏହାର କିଛି ଦିନ ପରେ ସମଗ୍ର ବିଶ୍ୱରେ ପ୍ରଚାରିତ ହେଲା । ଗୁଗଲ ଡୁଓ ଦୁଇ ଦିନ ମଧ୍ୟରେ ଗୁଗଲ ପ୍ଲେରେ ମାଗଣା ଆପ୍ଲିକେସନ୍ମାନଙ୍କ ମଧ୍ୟରେ ୧ ନମ୍ବର ସ୍ଥାନ ଅଧିକାର କଲା ।
ବଲ୍ଲାରୀ ଏକ ଐତିହାସିକ ଭାରତୀୟ ସହର । ଏହା କର୍ଣ୍ଣାଟକର ବଲ୍ଲାରୀ ଜିଲ୍ଲାରେ ଅବସ୍ଥିତ । କର୍ଣ୍ଣାଟକର ରାଜଧାନୀ ବେଙ୍ଗାଲୁରୁଠାରୁ ବଲ୍ଲାରୀର ଦୁରତ୍ୱ ୩୦୬ କିମି ଅଟେ । ଜନସଂଖ୍ୟା ଓ ସାକ୍ଷରତା ୨୦୧୧ ଭାରତୀୟ ଜନଗଣନା ଅନୁଯାୟୀ, ବଲ୍ଲାରୀର ମୋଟ ଜନସଂଖ୍ୟା ୪୦୯,୪୪୪ । ସେଥିରୁ ୫୧% ପୁରୁଷ ହୋଇଥିବା ବେଳେ ୪୯% ମହିଳା ଅଟନ୍ତି । ବଲ୍ଲାରୀର ହାରାହାରି ସାକ୍ଷରତା ହାର ୭୫% ଏବଂ ଏହା ଜାତୀୟ ହାରଠାରୁ ୫୯.୫ ପ୍ରତିଶତ ଅଧିକ । ପୁରୁଷ ସାକ୍ଷରତା ହାର ୮୨% ଏବଂ ମହିଳା ସାକ୍ଷରତା ହାର ୭୭% ଅଟେ । ମୋଟ ଜନସଂଖ୍ୟାର ୧୨% ଲୋକଙ୍କ ବୟସ ୬ ବର୍ଷରୁ କମ ଅଟେ । କନ୍ନଡ ଏଠାକାର ସରକାରୀ ଭାଷା ହୋଇଥିଲେହେଁ ସ୍ଥାନୀୟ ବାସିନ୍ଦା ଉଭୟ କନ୍ନଡ ଓ ତେଲୁଗୁ କହିଥାନ୍ତି; ଏହାସହ ଦକ୍ଷିଣୀ  (ଡେକାନ ଉର୍ଦ୍ଦୁ) ବି ବହୁତ ଲୋକ ବ୍ୟବହାର କରିଥାନ୍ତି  । ଭୌଗଳିକ ଅବସ୍ଥିତି ଓ ପାଣିପାଗ ବଲ୍ଲାରୀ ଜଳବାୟୁ ଅଟେ । ଏହା 15.15  76.93    / 15.15; 76.93 ଅବସ୍ଥିତ । ସମୁଦ୍ର ପତନଠାରୁ ଏହା ୪୯୫ ମିଟର  (୧୪୫୯ ଫୁଟ) ଉଚ୍ଚତାରେ ରହିଛି  । ବଲ୍ଲାରୀ ସହରର ଭୂମି ଉର୍ବର କୃଷ୍ଣ-କାର୍ପାସ ମୃତ୍ତିକା ଅଟେ ।
ଓର୍ସିପ୍ରେନାଲିନ, ଯାହାକୁ ମେଟାର୍ପୋଟେରେନୋଲ ମଧ୍ୟ କୁହାଯାଏ, ହେଉଛି ଏକ ଔଷଧ ଯାହା ଆଜ୍‌ମା ଏବଂ ସିଓପିଡି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ କିମ୍ବା ପ୍ରଶ୍ୱାସରେ ନିଆଯାଏ । କମ୍ ପାର୍ଶ୍ୱ ପ୍ରତିକ୍ରିୟା ସହିତ ଅଧିକ ପ୍ରଭାବଶାଳୀ ହୋଇଥିବାରୁ ସାଲବୁଟାମୋଲ କିମ୍ବା ଟର୍ବୁଟାଲାଇନ ଏହାଠାରୁ ଅଧିକ ପସନ୍ଦ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, କମ୍ପନ, ମୁଣ୍ଡବିନ୍ଧା, ହୃତ୍‌କମ୍ପ ବା ପାଲପିଟେସନ, ଶୋଇବାରେ ଅସୁବିଧା, ତରଳ ଝାଡ଼ା ଏବଂ ଗଲୁ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ପୋଟାସିୟମ୍ ଏବଂ ଶ୍ୱାସନଳୀ ସଂଙ୍କୋଚନ ହୋଇପାରେ । ଏହା ଏକ < >୨</ > ଆଡ୍ରେନେଜିକ୍ ରିସେପ୍ଟର ଆଗୋନିଷ୍ଟ ଯାହା ବାୟୁପଥରେ ଥିବା କୋମଳ ମାଂସପେଶୀକୁ ଶିଥିଳ କରି ଦେଇଥାଏ । ୧୯୭୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓର୍ସିପ୍ରେନାଲିନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦ ମିଗ୍ରା ବିଶିଷ୍ଟ ୯୦ଟି ବଟିକାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫୪ ଡଲାର ଥିଲା । ୨୦୧୦ରେ ବ୍ରିଟେନର ବଜାରରୁ ଏହାକୁ ପ୍ରତ୍ୟାହାର କରାଯାଇଥିଲା ।
ଅନନ୍ତ ପାଲ୍ଲୀ ଗାଁ ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୪ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେଠାରେ ଗୋଟିଏ ପ୍ରାଥମିକ ଓ ଗାଆଁ ୩ କି.ମି ଦୂରରେ ଗୋଟିଏ ହାଇସ୍କୁଲ ଅଛି ।
ଉତ୍ତରା ସ୍ୱାମୀ ମଲାଇ ମନ୍ଦିର   :                , ଭାରତୀୟ ରାଜଧାନୀ ମହାନଗର ଦିଲ୍ଲୀ ସହରରେ ଥିବା ଏକ ହିନ୍ଦୁ ମନ୍ଦିର ପରିସର ।ଏହା ଦିଲ୍ଲୀର ସମ୍ଭ୍ରାନ୍ତ ପାଲାମ ଅଞ୍ଚଳରେ ରହିଛି । ଏହା ମୁଖ୍ଯତଃ ଭଗବାନ ସ୍ୱାମୀନାଥ ବା ତାମିଲ ଭାଷା ରେ ଭଗବାନ ମୁରୁଗାନଙ୍କ ପାଇଁ ସମର୍ପିତ ।ଏହି ମନ୍ଦିର । ଦିଲ୍ଲୀରେ ଥିବା ତାମିଲ , ତେଲୁଗୁ , ମାଲୟାଲମ ଓ କନ୍ନାଡା ସଂପ୍ରଦାୟ ପାଇଁ ବହୁଳ ଆଦୃତ ହେଇଥାଏ . ସ୍ଥାପତ୍ୟ ମନ୍ଦିର ପରିସର ରେ ଶ୍ରୀ ସ୍ୱାମୀନାଥ ମନ୍ଦିର ମୁଖ୍ୟ ମନ୍ଦିର ଭାବରେ ରହିଛି ଓ ଏଥିରେ ଭଗବାନ ସ୍ୱାମୀନାଥଙ୍କ ଆସ୍ଥାନ ରହିଛି । ର ଆର . କେ . ପୁରମଠାରେ ଏକ କ୍ଷୁଦ୍ର ପାହାଡ ଉପରେ ଏହି ମନ୍ଦିର ରହିଛି । ମନ୍ଦିରଟି ସମ୍ପୂର୍ଣ୍ଣ ଭାବରେ ଗ୍ରାନାଇଟ ପ୍ରସ୍ତରରେ ଚୋଳ ସମୟର ତାମିଲ ନିର୍ମାଣ କଳା ସଦୃଶ ନିର୍ମିତ ହୋଇଛି । ମୁଖ୍ୟ ମନ୍ଦିର ସହ ପରିସରରେ ଶ୍ରୀ କରପଗା ଭିଣାୟଗାର  ( ଭଗବାନ ମୁରୁଗାନଙ୍କ ଭ୍ରାତା ) , ଶ୍ରୀ ସୁନ୍ଦରେଶ୍ୱର  ( ଭଗବାନ ସ୍ୱାମୀନାଥଙ୍କ ପିତା ) ଦେବୀ ମିନାକ୍ଷୀ  ( ଭଗବାନ ମୁରୁଗାନଙ୍କ ମାତା )ଙ୍କ ମନ୍ଦିର ସମୂହ ମଧ୍ୟ ରହିଛି  । ଏହି ସମସ୍ତ ମନ୍ଦିରରେ ମଦୁରାଇଠାରେ ଥିବା [[ମିନାକ୍ଷୀ ମନ୍ଦିରମିନାକ୍ଷୀ ଆମ୍ମାନ ମନ୍ଦିର ରେ]] ରହିଥିବା ଦ୍ରାବିଡିୟ ସ୍ଥାପତ୍ୟ କଳାର ନକଲ ଦେଖିବାକୁ ମିଳେ । ହିନ୍ଦୁ ଧର୍ମରେ ଭଗବାନ ସ୍ୱାମୀନାଥ  ( କାର୍ତିକେୟ )ଙ୍କ ବାହନ ଭାବରେ ମୟୁର ରହିଥିବାରୁ ଏହି ମନ୍ଦିର ପରିସରରେ ମଧ୍ୟ ଏକ ଜୀବନ୍ତ ମୟୂରକୁ ପୌଷ୍ୟ ଭାବରେ ରଖାଯାଇଛି  । ଇତିହାସ ସେପ୍ଟେମ୍ବର ୮, ୧୯୬୫ରେ ମନ୍ଦିରର ଭିତ୍ତି ପ୍ରସ୍ତର ତତ୍କାଳୀନ ତାମିଲନାଡୁ ମୁଖ୍ୟମନ୍ତ୍ରୀ ଭକ୍ତବସ୍ଥାଲମଙ୍କଦ୍ୱାରା ପ୍ରଦାନ କରାଯାଇଥିଲା । ସେହି ସମାରୋହରେ ଭରତର ତତ୍ କାଳୀନ ପ୍ରଧାନ ମନ୍ତ୍ରୀ ଲାଲ ବାହାଦୁର ଶାସ୍ତ୍ରୀ ସଭାପତିତ୍ୱ କରିଥିଲେ । ଜୁନ, ୭ , ୧୯୭୩ରେ ମୁଖ୍ୟ ମନ୍ଦିର ନିର୍ମାଣ କାର୍ଯ୍ୟ ସମାପ୍ତ ହେଇ ମହାକୁମ୍ଭଭିଶେଖମ ଅନୁଷ୍ଠିତ ହେଇଥିଲା ।
ନିଶ ହେଉଛି ଉପର ଓଠରେ ଉଠୁଥିବା କେଶ। ବୟସ୍କ ପୁରୁଷଙ୍କ ମୁହଁର ନିମ୍ନଭାଗରେ ଉଠୁଥିବା ଦାଢ଼ି ସହିତ ନିଶ ରଖାଯାଇପାରେ । ଇତିହାସ ନୂତନ ପ୍ରସ୍ତର ଯୁଗରେ ପଥର କ୍ଷୁରରେ କ୍ଷୌର ହେବା ସମ୍ଭବ ଥିଲା, କିନ୍ତୁ ସର୍ବପୁରାତନ କ୍ଷୌର ହୋଇଥିବା ପୁରୁଷ ଖ୍ରୀ.ପୂ ୩୦୦ର ଏକ ପାରସ୍ୟ ଘୋଡ଼ାଚାଳକ ଚିତ୍ରରୁ ଜଣାପଡ଼େ । କିଛି ମହିଳାଙ୍କ ମୁଖକେଶ ବର୍ଦ୍ଧନ ହେଉଥିଲେ ମଧ୍ୟ, ସେମାନେ ଏଥିରୁ ମୁକ୍ତି ପାଇବାକୁ ଚାହାନ୍ତି ଓ ଏଥିପାଇଁ ବିଭିନ୍ନ ଉପାୟର ସାହାଯ୍ୟ ନିଅନ୍ତି । କ୍ୱଚିତ୍‌ ପରିସ୍ଥିତିରେ ମହିଳାମାନେ ଏପରି ପତଳା ନିଶକୁ ଆପଣେଇ ନେଇଥାଆନ୍ତି । କଳାଜଗତର କିଛି ଆଧୁନିକ ମହିଳା ଏପରି ପରମ୍ପରାକୁ ଅନୁସରଣ କରନ୍ତି। ଭିନ୍ନ ସଂସ୍କୃତିରେ ନିଶକୁ ଭିନ୍ନ ଭିନ୍ନ ରୂପରେ ଦର୍ଶାଯାଇଛି। ଆମ ଦେଶରେ ନିଶ ରଖିବା ଓ ନିଶ ମୋଡ଼ିବା ବୀରତ୍ୱର ପରିଚାୟକ ଅଟେ। ଲୋକେ ବୀରତ୍ୱର ଆସ୍ଫାଳନ କରିବା ସମୟରେ ନିଶକୁ ଆଉଁସନ୍ତି। ଆରବ ଦେଶମାନଙ୍କରେ ନିଶକୁ ଶକ୍ତି, ଦାଢ଼ିକୁ ଇସଲାମ ପରମ୍ପରା, ଓ କ୍ଷୌର ମୁହଁକୁ ସ୍ୱାଧୀନ ପାଶ୍ଚାତ୍ୟର ପ୍ରତୀକ ରୂପେ ଚିନ୍ତା କରନ୍ତି। ବର୍ଦ୍ଧନ ଓ ଯତ୍ନ କିଶୋରମାନଙ୍କଠାରେ ନିଶ ବଢ଼ିବା ଆରମ୍ଭ କରେ। ବୟଃପ୍ରାପ୍ତି ସମୟରେ ପୁରୁଷଙ୍କଠାରେ ନିମ୍ନ କ୍ରମରେ ନିଶର ବର୍ଦ୍ଧନ ହୋଇଥାଏ। ଉପର ଓଠର ଦୁଇକୋଣରେ ପ୍ରଥମ କେଶ ଉଠିବା ଆରମ୍ଭ କରେ  (୧୧-୧୫ ବର୍ଷ) ଏହା ବଢ଼ି ପୂରା ଉପର ଓଠକୁ ମାଡ଼ିଯାଏ  (୧୬-୧୭ ବର୍ଷ) ପରେ ତଳ ଓଠର ତଳେ ଓ ଗାଲର ନିମ୍ନ ଅଂଶରେ କେଶର ଆବିର୍ଭାବ ହୁଏ  (୧୬-୧୮ ବର୍ଷ) ଶେଷରେ କେଶ ଚିବୁକର ଦୁଇ ପାର୍ଶ୍ୱ ତଥା ମୁହଁର ନିମ୍ନ ଅଂଶକୁ ଦାଢ଼ିରେ ଘୋଡ଼ାଇ ଦିଏ । ଅନ୍ୟାନ୍ୟ ଜୈବିକ ପ୍ରକ୍ରିୟା ପରି, ଜିନଗତ ଓ ପରିବେଶ ପ୍ରଭାବରେ ନିଶ ଉଠିବାର କ୍ରମରେ ପରିବର୍ତ୍ତନ ଆସିପାରେଅନ୍ୟାନ୍ୟ ଜୈବିକ ପ୍ରକ୍ରିୟା ପରି, ଜିନଗତ ଓ ପରିବେଶ ପ୍ରଭାବରେ ନିଶ ଉଠିବାର କ୍ରମରେ ପରିବର୍ତ୍ତନ ଆସିପାରେ। ପୂରା ଦାଢ଼ି ନ ବଢ଼ିବା ପାଇଁ ଗାଲ ଓ ଚିବୁକ କ୍ଷୌର କରାଯାଏ। ନିଶର ଯତ୍ନ ପାଇଁ ଅନେକ ଉପକରଣ ଯଥା କ୍ଷୁର, ପାନିଆ, କଇଞ୍ଚି ଇତ୍ୟାଦି ବ୍ୟବହାର କରାଯାଏ। ମଧ୍ୟପ୍ରାଚ୍ୟରେ ନିଶ ପ୍ରତିରୋପଣ କରି ପୂର୍ଣ, ଆକର୍ଷଣୀୟ ନିଶ ରଖିବାର ଝୁଙ୍କ ଅଛି। ଷ୍ଟାଇଲ୍‌ ନିଶକୁ ବଢ଼ାଯାଇ ବିଭିନ୍ନ ଶୈଳୀରେ ସଜାଯାଇଥାଏ। ୨୦୦୭ ନିଶ ଦାଢ଼ି ଚାମ୍ପିୟନଶିପ୍‌ ପାଇଁ ୬ଟି ବିଭାଗ ଥିଲା। ପ୍ରାକୃତିକ - କୌଣସି ସହାୟତା ବିନା ସଜା ଯାଇପାରେ। ହଙ୍ଗେରୀୟ - ବଡ଼ ଓ ଗହଳ, ଉପର ଓଠର ମଝିରୁ ଦୁଇପଟକୁ ଲମ୍ବିଥାଏ। ଉପର ଓଠର ଶେଷରୁ ସର୍ବାଧିକ ୧.୫ ସେମି ପର୍ଯ୍ୟନ୍ତ ବଢ଼ାଯାଇପାରେ। ଡଲି - ପତଳା, ଗୋଜା, ଉପରକୁ ବଙ୍କା, ଓଠର ଶେଷଭାଗ କ୍ଷୌର ହେବା ଜରୁରୀ। ସାଲ୍‌ଭାଡର୍‌ ଡଲିଙ୍କ ନାମରେ ନାମିତ ଇଂରେଜ ନିଶ - ପତଳା, ଉପର ଓଠର ମଝିରୁ ଆରମ୍ଭ ହୋଇ ଦୁଇ ପଟକୁ ଯାଇଥାଏ, ଶେଷ ଆଡ଼କୁ ସାମାନ୍ୟ ଉପରକୁ ଟେକା ଯାଇଥାଏ; ପାଟିର ଦୁଇ କୋଣ ସାଧାରଣତଃ କ୍ଷୌର ହୋଇଥାଏ। ଇମ୍ପେରିଆଲ୍‌ - ଗାଲ ଓ ଉପର ଓଠକୁ ମାଡ଼ି ଉପରକୁ ବଙ୍କା ଥାଏ। ମୁକ୍ତ ଷ୍ଟାଇଲ୍‌ - ଅନ୍ୟ କୌଣସି ଶ୍ରେଣୀରେ ଯାଉ ନଥିବା ନିଶ। ଓଠର ଶେଷରୁ ସର୍ବାଧିକ ୧.୫ ସେମି ବର୍ଦ୍ଧନ ଅନୁମିତ। ଅନ୍ୟାନ୍ୟ ପ୍ରକାର ନିଶ ହେଉଛି: ଫୁ ମାଞ୍ଚୁ   ଲମ୍ବା, ତଳ ଆଡ଼କୁ ଚିବୁକ ତଳ ପର୍ଯ୍ୟନ୍ତ, ଗୋଜା। ପାଞ୍ଚୋ ଭିଲ୍ଲା   ଫୁ ମାଞ୍ଚୁ ସହିତ ସମାନ କିନ୍ତୁ ମୋଟା; ଇତିହାସର ପାଞ୍ଚୋ ଭିଲ୍ଲାଙ୍କଠାରୁ ଟିକେ ବେଶି। ହାଣ୍ଡଲ୍‌   ଗହଳିଆ, ଛୋଟ ଉପରମୁହାଁ ଶେଷାଗ୍ର। ଅଶ୍ୱଖୁରା   କାଓବୟମାନଙ୍କଦ୍ୱାରା ପ୍ରସାରିତ ଏହି ନିଶ ଓଠର ଶେଷଭାଗରୁ ତଳକୁ ଲମ୍ବିଥାଏ ଯାହା ଅଶ୍ୱଖୁରା ପରି ଦେଖାଯାଏ। ପେନ୍‌ସିଲ୍‌ ନିଶ   ପତଳା, ସିଧା ଓ ପେନ୍‌ସିଲ୍‌ରେ ଟାଣିଲା ପରି ପତଳା, ନାକ ଓ ନିଶ ମଧ୍ୟରେ କିଛି ଅଂଶ ଫାଙ୍କା ରଖି କ୍ଷୌର କରାଯାଏ। ୧୯୪୦ ଦଶକରେ ଏହାର ପ୍ରସିଦ୍ଧି ଥିଲା।